text:
Täzelikler
12.06.2018
Ylymlar güni mynasybetli halkara forum
Türkmen paýtagtynda ýurdumyzda giňden bellenilýän Ylymlar gününe gabatlanylan “Berkarar döwletimiziň bagtyýarlyk döwründe ylym, tehnika we innowasion tehnologiýalar” atly iki günlük halkara forum öz işine başlady.
18.05.2018
Hormatly Prezidentimiz Gurbanguly Berdimuhamedow agzaçar sadakasyny berdi
Şu gün hormatly Prezidentimiz Gurbanguly Berdimuhamedow paýtagtymyzyň “Halk hakydasy” ýadygärlikler toplumynda ýörite taýýarlanan ýerde mukaddes Oraza aýynyň başlanmagy mynasybetli agzaçar sadakasyny berdi.
18.05.2018
Hormatly Prezidentimiz Gurbanguly Berdimuhamedow dabaraly çärelere gatnaşdy
Şu gün Garaşsyz, Bitarap ýurdumyz milli senenamamyzda şanly seneleriniň birini — Türkmenistanyň Konstitusiýanyň we Türkmenistanyň Döwlet baýdagynyň gününi belledi.
14.05.2018
Hormatly Prezidentimiz Gurbanguly Berdimuhamedow rekordlary gazanmakda nusgadyr
Milli sport we syýahatçylyk institutynda dabaraly maslahat boldy. Ol hormatly Prezidentimiz Gurbanguly Berdimuhamedowyň “Amul — Hazar 2018” halkara awtoralliniň ýakynda geçirilen saýlama
12.05.2018
Hormatly Prezidentimiz “Amul — Hazar 2018” halkara awtorallisiniň saýlama tapgyryna gatnaşdy
Hormatly Prezidentimiz Gurbanguly Berdimuhamedow “Amul — Hazar 2018” halkara awtorallisine diňe bir ak pata bermän, eýsem, özi hem onuň saýlama tapgyrlaryna gatnaşdy, onuň barşynda şol halkara ýaryşa Türkmenistandan gatnaşjak ýygyndy toparlar kesgitlenildi.


c: text/html

text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 11-si hasaba alyndy.
Daşary ýurt walýutasyna Birleşen Arap Emirliklerinden we Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtobenzini, dizel ýangyjyny we nebit ýol bitumyny satyn aldylar. Seýdiniň nebiti gaýtadan işleýän zawodynda öndürilen awtobenzini Owganystandan gelen täjirler hem-de“Türkmenhimiýa” döwlet konserninde öndürilen “B” kysymly karbamidi Şweýsariýadan gelen söwdagärler satyn aldylar.BAE-den, Gyrgyzystandan we Özbegistandan gelen işewürler reňksiz aýnalary we nah ýüplük satyn aldylar. Geleşikleriň umumy bahasy ABŞ-nyň 23 million 934 müň dollaryndan gowrak boldy.

robotstxt: allowed

filter: keep


text:
28 Mayıs 2016 Cumartesi
Sambo Boýunça Aziýa Çempionatyndan
Sambo boýunça Aziýa çempionatynyň bäsleşikleriniň ikinji güni söweş görnüşi boýunça ýaşlaryň arasyndaky tutluşyklardan başlandy. Ýarym finalda 82 kilograma çenli agram derejesinde Özbegistandan gelen pälwan Sanjar Nematow Täjigistandan bolan Olimhoja Olimowy ýeňmegi başardy.
Ikinji ýarym finalda Awazbek Abdujalilow (Özbegistan) Salyh Şaripi (Gazagystan) ýeňdi.
Çärýek finalda 52 kilograma çenli agram derejesinde Tilek Amankulow (Gyrgyzystan) Ýagmyr Orazdurdyýewden (Türkmenistan) üstün çykdy.
Çärýek finalda 100 kilograma çenli agram derejesinde Nuraly Ýalkabow (Türkmenistan) Wijesing Asanta Kumary (Şri Lanka )wagtyndan öň ýeňmegi başardy.
Ýetginjekleriň arasynda 56 kilograma çenli agram derejesinde ýarym final tutluşygynda Toktar Umutaliýew (Gazagystan) Nowruzbek Nazarowyň üstünden (Özbegistan) ýeňiş gazandy.
***
Ýarym finalda 68 kilograma çenli agram derejesinde Faziddin Holmamatow (Özbegistan) Kemal Amanowy (Türkmenistan) ýeňdi.
Şu ýaş toparda 90 kilograma çenli argam derejesinde Ýolaman Kenzebaýew (Gyrgyzystan) Nurimzan Gabbasowy (Gazagystan) ýeňmegi başardy.
Gyzlaryň toparynda 60 kilograma çenli agram derejesinde Şakzoda Usmanowa (Özbegistan) Farida Pupowany (Gyrgyzystan) ýeňdi.
Erkekler toparynda çärýek finalda 100 kilograma çenli agram derejesinde Irai Amirhani (Eýran) Aližon Abdullaýewi (Özbegistan) ýeňmegi başardy.
Ýarym final tutluşykda bolsa 57 kilograma çenli agram derejesinde Kerim Allanurow (Türkmenistan) Azamat Faýzuloýewi (Özbegistan) ýeňdi.
Ýarym finalda 70 kilograma çenli agram derejesinde Firdas Hojimamatow (Özbegistan) Ermek Bolot Uuly (Gyrgyzystan) ýeňmegi başardy.
Ikinji ýarym finalda Arnur Kuataý (Gazagystan) Atajan Şaberdiýewi (Türkmenistan) ýeňdi.
***
Türkmen samboçy zenan Aýnur Amanowa zenanlaryň arasyndaky ýaryşda (ýetginjekler) 60 kilograma çenli agram derejesinde, ýarym finalda gazagystanly türgen Laila Akmoldudan üstün çykyp, finala gatnaşmaga hukuk gazandy.
Şu ýaş toparda 52 kilograma çenli argam derejesinde Awazbek Abdujalilow (Özbegistan) gyrgyzystanly samboçy Tilek Amankulowdan üstün çykdy.
Ýetginjekleriň arasynda ýarym finalda, 87 kilograma çenli agram derejesinde Bahtiýar Ibragimow (Gazagystan) Batyrmyrat Ýusupowy (Türkmenistan) ýeňmegi başardy.
Şeýle hem bu ýaş toparda gyzlaryň arasynda, ýarym finalda 60 kilograma çenli argam derejesinde Aziza Nazarowa (Türkmenistan) Alymgül Makhuowany ýeňip, finala çykdy.
Ikinji ýarym finalda Klara Darmenbaýewa (Özbegistan) Kaur Balžidi (Hindistan) ýeňdi.
82 kilograma çenli argam derejesinde türkmen türgeni Suwhan Owazgeldiýew özbek türgeni Sanjar Nematowdan üstün çykdy.
***
Ýetginjekleriň toparynda, 68 kilograma çenli agram derejesinde Fazliddin Holmamatow (Özbegistan) finalda gyrgyz türgeni Ýoldos Masiýewi ýeňdi.
Şu ýaş toparda, 90 kilograma çenli agram derejesinde Ýolaman Genjebaýew finalda Guwanç Begaliýewden (Türkmenistan) üstün çykyp, altyn medala eýe boldy.
Zenanlaryň arasynda ýarym finalda, 52 kilograma çenli agram derejesinde Gülnur Ýerbolowa (Gazagystan) gyrgyzystanly bäsdeşi Elza Abdykadyrowany ýeňdi.
Ikinji ýarym finalda Hurma Abdyýewa (Türkmenistan) Dinuşiki Jaýsundarany (Şri-Lanka) ýeňdi.
Ýetginjekler toparynda 56 kilograma çenli agram derejesinde final ýaryşynda Toktar Umutaliýew (Gazagystan) ýeňiş gazandy. Anna Hajyýew (Türkmenistan) kümüş medala eýe boldy.
70 kilograma çenli agram derejesinde gazagystanly samboçy Arnur Kuataý finalda Firdausy Hojimametowy (Özbegistan) ýeňip, altyn medala mynasyp boldy.
Kaydol: Kayıt Yorumları (Atom)


text:
Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň parasatly, öňdengörüjilikli baştutanlygynda eziz Diýarymyzyň her bir güni uly zähmet ýeňişlerine, beýik üstünliklere hem-de taryhy wakalara beslenýär. Türkmenbaşy – port şäheri. Şeýle bolansoň, gojaman Hazary ýakalap oturan şäheriň ýaşaýjylarynyň köp sanlysynyň döredijilikli zähmeti suw ulagy ulgamy bilen aýrylmaz baglanyşyklydyr. Ýurt garaşsyzlygymyzy almagymyz bilen, Türkmenbaşy deňiz porty ösüşiň täze tapgyryna gadam basdy. Türkmenistanyň Deňiz we derýa ulaglary döwlet gullugy döredildi. Gury ýük daşaýan we beýleki kuwwatly gämiler gelip gowuşdy. Berkarar döwletimiziň bagtyýarlyk döwründe deňziň türkmen kenaryna täze paromlar, nebit daşaýan tankerler, tirkeg gämileri geldi. Gämileriň hatarynyň artmagy önümçiligiň ilermegine, işleriň netijeli guralmagyna oňaýly täsirini ýetirdi. Suw ulaglar ulgamynyň hünärmenlerini taýýarlamak babatda hem köp işler bitirildi. Türkmen döwlet ulag we aragatnaşyk institutynyň suw ulagy bölümi açyldy. Deňizçilik orta hünär okuw mekdebi işläp başlady. Bu okuw jaýlarynyň uçurymlary öz saýlan hünärleriniň eýeleri boldular. Halkara deňiz portunyň öňünde goýlan wezipäniň uludygyna deňizçiler örän oňat düşünýärler.
Täze halkara deňiz portunyň gurulmagy baradaky giň möçberli taslamanyň durmuşa geçirilmegine suw ulaglary ulgamynyň hünärmenleri sabyrsyzlyk bilen garaşdylar. Ine, şol arzyly gün gelip ýetdi. Baharyň soňky aýynyň ikinji güni bu ýer taryhy wakanyň geçýän ýerine öwrüldi. Hormatly Prezidentimiz Gurbanguly Berimuhamedowyň ak patasy bilen täze Halkara deňiz porty ulanylmaga berildi. Täze port parom, ýolagçy we konteýner terminallaryny, gämi gurluşyk hem-de abatlaýyş zawodyny özüne birleşdirýär. Bu zawodlarda türkmen hünärmenleri täze gämileri gurarlar, gämileri abatlarlar. “Balkan” diýlip atlandyrylan zawod ýurdymyzda gämi gurluşygynyň kemala gelmeginiň başyny başlar. Gämi gurmakdan başga-da, bu ýerde tankerleri, gury ýük gämilerini, tirkegleri abatlamak bilen meşgullanylar. Toplumyň konteýner terminaly Türkmenistany sebitiň eksport-import logistika ulgamynda öňdäki orunlara çykarar. Onda konteýner ýüklerini saklamak, utgaşykly işlemek boýunça hyzmatlar ýerine ýetiriler. Ýükler howa, Awtomobil we demir ýol ulaglary bilen getiriler, suw ulagyna ýük ýüklemek-düşürmek işleri alnyp barlar. Konteýner terminaly hemra ulgamy bilen üpjün edilipdir. Umumy ýükleriň terminaly dürli gurluşyk serişdelerini, demir, polat, agaç, maşynlar ýaly ýükleri kabul etmäge we ugratmaga niýetlenipdir. Şeýle hem portuň düzüminde ürgün ýükler terminaly, nebiti gaýtadan işleýän zawodlar toplumynda öndürilen polipropileni saklamak we ýüklemek üçin ýöriteleşdirilen terminal bar.
Täze portuň ýolagçy terminaly hem bu ýere gelenleriň ünsüni özüne çekýär. Ýüzlerçe orunlyk terminalda migrasiýa, pasport gözegçiligi amala aşyrylýar. Myhmanhana, söwda we dynç alyş merkezleri bar. Bular ýolagçylar üçin goşmaça amatlyklary döredýär. Terminalyň duralgasynda birbada iki gämi ýerleşýär. Ol bir ýylda 300 müň ýolagça, 75 müň treýlere hyzmat edip bilýär. Ýokarda belläp geçişimiz ýaly, sebitde deňi-taýy bolmadyk täze Halkara deňiz portunyň mümkinçilikleri örän uludyr. Täze deňiz portunyň diňe ýurdumyza däl, eýsem, sebit, dünýä üçinem uly bähbidi bolar.
Yklymlary baglanyşdyrýan deňiz derwezesi
Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň parasatly, öňdengörüjilikli baştutanlygynda eziz Diýarymyzyň her bir güni uly zähmet ýeňişlerine, beýik üstünliklere hem-de taryhy wakalara beslenýär. Türkmenbaşy – port şäheri. Şeýle bolansoň, gojaman Hazary ýakalap oturan şäheriň ýaşaýjylarynyň köp sanlysynyň döredijilikli zähmeti suw ulagy ulgamy bilen aýrylmaz baglanyşyklydyr. Ýurt garaşsyzlygymyzy almagymyz bilen, Türkmenbaşy deňiz porty ösüşiň täze tapgyryna gadam basdy. Türkmenistanyň Deňiz we derýa ulaglary döwlet gullugy döredildi. Gury ýük daşaýan we beýleki kuwwatly gämiler gelip gowuşdy. Berkarar döwletimiziň bagtyýarlyk döwründe deňziň türkmen kenaryna täze paromlar, nebit daşaýan tankerler, tirkeg gämileri geldi. Gämileriň hatarynyň artmagy önümçiligiň ilermegine, işleriň netijeli guralmagyna oňaýly täsirini ýetirdi. Suw ulaglar ulgamynyň hünärmenlerini taýýarlamak babatda hem köp işler bitirildi. Türkmen döwlet ulag we aragatnaşyk institutynyň suw ulagy bölümi açyldy. Deňizçilik orta hünär okuw mekdebi işläp başlady. Bu okuw jaýlarynyň uçurymlary öz saýlan hünärleriniň eýeleri boldular. Halkara deňiz portunyň öňünde goýlan wezipäniň uludygyna deňizçiler örän oňat düşünýärler.


text:
Erdogan: “Terror guramalarynyň başlary hinlerinde mynjyradylýar” diýdi
Erdogan Prezidentiň kompleksindäki Sergi köşgünde Ankaranyň arçynlary bilen selärlik prorammasynda duşuşdy
Terror guramalarynyň başlarynyň hinlerinde mynjyradylandygyny aýdan Erdogan Judide, Gabarda, Tendürekde, Bestler Deresinde terrorçylaryň üstüne gidilýändigine ünsleri çekdi.
Afrinde we Jarablusda terrorçylara garşy geçirilýän operasiýalary ýatladan Erdogan: “Iki ýerde 4 müň ind km ýer terrorçylardan saplandy, indi bize gelen bosgunlar yzyna gaýdyp barmaga başladylar. 200 müňe golaý bosgun öz ýerlerine bardylar. Nesip bolsa mundanam has köp bosgun öz ýerlerine gaýdyp gider” diýdi.


text:
Türkmenistanyň Döwlet daşary ykdysady iş banky öz müşderilerine toplumlaýyn hasaplaşyk-kassa hyzmatyny hödürleýär. Şu aşakdakylar hödürlenilýän hyzmatlaryň sanyna girýär:
- Müşderileriň bank hasaplaryny açmak we hyzmat etmek
- Müşderileriň tabşyrygy boýunça hasaplaşyklary amala aşyrmak
- Pul serişdeleriniň hereketi hakynda derhal maglumat bermek
Türkmenistanyň Döwlet daşary ykdysady iş banky hyzmat edilende müşderi bank amallaryny kämilleşdirmegiň tertibi, Türkmenistanyň Döwlet daşary ykdysady iş bankynyň dürli bank önümlerini peýdalanmagyň mümkinçilikleri hakynda bankyň işgärleriniň maslahatlaryndan hemişe peýdalanmak mümkinçiligine eýedir. Müşderiniň pul serişdelerini geçirmek hakyndaky töleg tabşyryknamalaryny ýerine ýetirmek günü birin amala aşyrylýar.
Hasap açdyrmak üçin Siz hasaplaşyk bölümiň şahsy görnüşli taraplaryna pasportyňyz we hasap açdyrmak üçin arzany doldurmaly.
Şahsy görnüşli taraplar üçin öz manadymyzda hasap açdyrmak – 20 manat.
Şahsy görnüşli taraplar üçin daşary ýurt pulunda hasap açdyrmak üçin – 7 ABŞ dollary.


text:
18 Şubat 2015 Çarşamba
Türkmengeologiýa Inženerçilik Geologiki Gözleg Işlerini Geçirýärler
“Türkmengeologiýa” DK merkezi önümçilik barlaghanasynyň hünärmenleri geologlar tarapyndan gazylyp alynýan dag jynslarynyň we topragyň suwlaryny barlamak, şeýle hem, taslamanyň we gurluşyk işleriniň öňünden geçirilýän inženerçilik-geologiki gözleg işlerini geçirýärler. Häzirki wagtda ol iň häzirki zaman enjamlary bilen üpjün edilen desgadyr.
Barlaghana geologlar tarapyndan gazylyp alynýan peýdaly magdanlar, suw seljerýär. Jyns emele getiriji we magdan elementleriniň himiki düzümlerini jikme-jik öwrenmek, tebigy taýdan gelip çykan gurluşyk materiallaryny synagdan geçirmek, dag jynslarynyň kollektor, mineralogiki we beýleki aýratynlyklaryny öwrenmek geologlara indiki işler üçin ygtybarly materiallary berýär.
Gazylyp alynýan nusgalyklar ýa-da kernler dag jynsy özünde nebiti we gazy näçe saklandyklaryny “aýdarlar”. Agramy boýunça agyr, marsian meteoritine çalymdaş, dört müň metr çuňlukdaky, nebitgazly gatlaklardan gazylyp alynýan dolomit öz öýjüklerinde hem nebiti, hem gazy saklap biler. Şepbeşikli suwuklyk barlag kürüşgejiginde – organiki birleşme – çig nebitdir. Hünärmenleriň düşündirişleri ýaly, gazylyp alynýan nebit bir meňzeş bolman, ol ýeňil, agyr, kükürtli, ysly, parafinli bolup bilýär.Suwuk we ýanyjy nebiti öwrenmek onuň düzümindäki garyndyny öz içine alýar, soňra eýýäm arassalanan nebitiň şeppikliligi, dykyzlygy synagdan geçirilýär, onuň fraksiýasy kesgitlenilýär. Bu şular ýaly nebitiň barrelinden deň derejede näçe benzin, ýag we kerosin alyp bolýandygyny bilmek üçin geçirilýär.
Şular ýaly işleri ýerine ýetirmek üçin Merkezi önümçilik barlaghanasynda ýöriteleşdirilen üç sany barlaghana – seljermegiň fiziki we himiki görnüşleri, fiziki-mehaniki synaglar we litologiýa-stratigrafiki barlaghanalar bar. Bu ýerde geçirilýän gözleg işleriniň möçberi sanap geçerden kändir. Hünärmenler tarapyndan ýerasty suwlaryň dürli görnüşlerini, dag jynslaryny we topragy, peýdaly gazylyp alynýan magdan we magdan däl we olary gaýtadan işlemegiň önümleriň himiki seljermesi, zäherleýji elementleriň bardygyny kesgitlemek, şol sanda daşky gurşaw serişdelerinde agyr metallaryň bardygyny kesgitlemek işleri geçirilýär. Bularyň barysy milli ykdysadyýetiň köp pudaklaryny, şol sanda azyk we dokma senagatlaryny hem, ösdürmek üçin uly ähmiýete eýedir. Bu ýerde gurluşyk materiallary we durmuş himiýasy synagdan geçirilýär, çägeli-topragy gazyp almak esaslandyrylýar. Barlaghanada nebitiň we gazyň himiki düzümini kesgitlemek we öwrenmeklik geçirilýär, buraw işleri geçirilende maglumatlary çalt almak üçin paleontologiki we mikrofauntiki gözlegler geçirilýär. Barlaghananyň hünärmenleri praktiki ylmy gözlegleri geçirmekde köp ýyllyk tejribä we endiklere eýedirler. Şonuň üçin hem bu ýerde gözleg, işläp taýýarlama we ulanyş döwürlerinde dürli ýataklaryň synag barlaglary geçirilýär.
Geologiki gözleg işleriniň netijeliligi ýer astynyň mineralogiki düzümini toplumlaýyn öwrenmegiň hiline hem baglydyr. Şoňa görä-de gözleg işleriniň desgalarynyň ählisi çylşyrymly we dürli görnüşli düzüme eýedirler, çig malyň birnäçe görnüşlerinde elementler giň çäklerde üýtgäp biler hem-de seljermäniň köp taraply usuly ýokdur. Şonuň üçin hem analitiki iş ýüzünde her bir anyk ýagdaýda örän köp mukdarda dürli usullar peýdalanylýar.Hünärmenleriň tejribelerinde himiki seljermäniň hem klassiki usuly, hem instrumental fiziki we fiziki-himiki usullary bardyr.
Himiki we fiziki sekjermäniň barlaghanasynda, esasan hem, tebigy suwlaryň – mineral, tehniki, agyz suw, terminal ýagdaýlary öwrenilýär. Diňe geçen ýylda olar tarapyndan sekiz müňden gowrak barlag işleri geçirildi. Bar bolan enjamlar dürli suwlaryň esasy we ugurdaş düzümini düzýän garyndylaryny, hapalaryny - hemme zady öz içine alýan seljermäni geçirmäge mümkinçilik berýär. Bu hasabatda üç sahypadan ybarat bolan komponentleriň onlarçasyndan ybaratdyr. Bu geologlara haýsy suwy gazyp almak, arassalamak we nirede ulanmak barada düşünje berýär. Soňky ýyllarda suwa şeýle üns berilmegi ýönelige däldir. Sebäbi milli maksatnama laýyklykda, ilaty agyz suwy bilen üpjün etmegiň we gidrogeologlaryň işleriniň çäkleri barha giňeýär. Öňler barlag işleri gönüden-göni geologiki ekspedisiýanyň barlaghanasynda geçirilerdi, indi bolsa onuň bu barlaghananyň şertlerinde geçirilýändigi üçin geçirilýän gözleg işleriniň möçberi artdy.
Litologiýa-stratigrafiki barlaghasynda geologiýa üçin möhüm bolan jynsyň ýaşyny kesgitlemek boýunça gözleg işleri geçirilýär. Hünärmenler üçin millionlarça ýyl mundan ozal ýaşap geçen mikroorganizimleriň galdyran yzlary maglumatlaryň esasy çeşmesi bolup durýar. Bu yzlar we mikroorganizimleriň görnüşleriniň düzümi boýunça jynsyň haýsy wagtda emele gelendigini kesgitläp bolýar, onda ýeriň astynda kesgitli taryhy döwürlerde emele gelen ätiýaçlyk uglewodorodlaryň bardygyny çaklamaga mümkinçilik berýär.
Kaydol: Kayıt Yorumları (Atom)


text:
Aýdym-saz dünýäsiniň abraýly sylaglaryndan “Billboard Music Awards” baýragynyň bu ýylky ýeňijileri Las Wegasda geçirilen şowhunly dabarada mäilm edildi. Bu ýyl 25-nji gezek geçirilen dabaradan britaniýaly Ed Şiran hem-de amerikaly Kendrik Lamar 6 baýrak bilen dolandy. Olaryň ikisi-de, Dreýk bilen bir hatarda, 15 ugurdan dalaşgärlige hödürlenipdi. Soňky wagtlaryň iň söýgüli aýdymçysy Ed Şiran dabaranyň esasy sylaglaryny – ýylyň sungat işgäri, ýylyň erkek sungat işgäri, ýylyň iň köp aýdymy satyn alnan aýdymçysy ýaly baýraklary gazandy. Ed Şiran ýylyň sungat işgäri hem-de ýylyň erkek sungat işgäri diýlen ugurlarda geçen ýyl 13 baýrak gazanan Dreýkden, Kendrik Lamardan hem-de Bruno Marsdan öňe saýlandy. Rep aýdymçysy Kendrik Lamar bolsa, rep ugrundaky esasy sylaglary – ýylyň rep sungat işgäri, ýylyň erkek rep sungat işgäri hem-de ýylyň rep albomy baýraklaryny eýelemegi başardy.
Ýylyň zenan sungat işgäri baýragyna amerikaly Teýlor Swift mynasyp boldy. Owadan aýdymçy bu hormata 3-nji gezek laýyk görüldi. Şeýle-de aýdymçynyň “Reputation” atly albomy-da iň köp satyn alnan albom baýragynyň eýesi boldy. Ýylyň täze sungat işgäri diýlip, Khalid saýlandy. Ol bu ugurda 21 Savage, Kamilo Kabello, Cardi B hem-de Kodak Black ýaly aýdymçylardan tapawutlandy. “Imagine Dragons”-yň ýylyň topary saýlanan dabarasynda Luis Fonsi bilen Daddy Yankee-niň hem-de Jastin Biberiň bilelikde ýerine ýetirýän “Despacito” aýdymy “Top Hot 100 Song” baýragyna mynasyp boldy. Bu aýdym iň köp satyn alnan aýdym hökmünde-de ýeňiş gazandy. Ýeri gelende aýtsak, Jastin Biber, Luis Fonsi, Daddy Yankee, Bruno Mars dagy 5 sany “Billboard” heýkeljigini eýelemegi başardy. Kelli Klarksonyň alyp baran dabarasynda Ariana Grande, Dua Lipa, Şawn Mendes, Khalid, Jon Lejend, Demi Lowata, Ed Şiran, Kristina Agilera, Jennifer Lopez, DJ Khaled, Janet Jekson, Kamila Kabello ýaly ýyldyzlar özleriniň söýgüli aýdymlary bilen çykyş edip, şol ýere ýygnananlara uly şatlyk paýladylar.
“Billboard”-yň ýeňijileri Ed Şiran bilen Kendrik Lamar
Aýdym-saz dünýäsiniň abraýly sylaglaryndan “Billboard Music Awards” baýragynyň bu ýylky ýeňijileri Las Wegasda geçirilen şowhunly dabarada mäilm edildi. Bu ýyl 25-nji gezek geçirilen dabaradan britaniýaly Ed Şiran hem-de amerikaly Kendrik Lamar 6 baýrak bilen dolandy. Olaryň ikisi-de, Dreýk bilen bir hatarda, 15 ugurdan dalaşgärlige hödürlenipdi. Soňky wagtlaryň iň söýgüli aýdymçysy Ed Şiran dabaranyň esasy sylaglaryny – ýylyň sungat işgäri, ýylyň erkek sungat işgäri, ýylyň iň köp aýdymy satyn alnan aýdymçysy ýaly baýraklary gazandy. Ed Şiran ýylyň sungat işgäri hem-de ýylyň erkek sungat işgäri diýlen ugurlarda geçen ýyl 13 baýrak gazanan Dreýkden, Kendrik Lamardan hem-de Bruno Marsdan öňe saýlandy. Rep aýdymçysy Kendrik Lamar bolsa, rep ugrundaky esasy sylaglary – ýylyň rep sungat işgäri, ýylyň erkek rep sungat işgäri hem-de ýylyň rep albomy baýraklaryny eýelemegi başardy.


text:
Filed under: Çagalar, Bütin Temalar, Bilim, Durmyş, Habarlar, Medeniýet, Saglyk | 1 Comment »
Türkmen Medikal 2011-njy ýyla çenly
Adamlar adatça parazitler barada gürrüň etmäge çekinýärler
Adamlar adatça parazitler barada gürrüň etmäge çekinýärler: başga adamlar bilen gürleşmeg-ä beýle-de dursun, hatda öz içiňden pikir etmek-de biraz hopukdyrýar. Şoňa görä-de, adamyň beýnisini halanmaýan maglumatdan azat etmek üçin, bu barada toslamalaryň ençemesi döreýär. Ýöne şonda-da bileniň ýagşydyr!
Giňden ýaýran toslamalara garap geçeliň. Dowamy
Filed under: Çagalar, Bütin Temalar, Bilim, Saglyk | 4 Comments »
Göwrelilik döwrüne mahsus kynçylyklar hem ýüze çykyp biler
Göwreli aýal özgerýär, ol täsin duýgulary başdan geçirýär. Dogrudan hem, öz bedeninde ösüp, hereket edýän çagany duýma geň dälmi näme?…
Göwrelilik diňe bir aýalyň ruhy dünýäsini üýtgetmän, eýsem, bedeniň hemme agzalarynyň işini hem üýtgedýär.
Göwrelilik döwrüne mahsus kynçylyklar hem ýüze çykyp biler. Olary wagtynda bilip, degişli çäreleri geçirme göwreli aýalyň ýagdaýyny ýeňilleşdirip biler. Dowamy
Filed under: Çagalar, Saglyk | Leave a comment »
Çagaňyzyň ünsüni artdyrjak oýunlary oýnamagyny ýola goýuň
ÇAGA ÜNSLI BOLMALYDYR
Ene-atalarymyzyň köpüsinde ýaňy mekdebe giden çagalary hakynda şeýleräk pikiri bar: “Oglumyz örän zehinli, ýöne näme üçindir üns ýetmezçiligi oňa päsgel berýär”. Ýa-da bolmasa: “Gyzymyzyň başarnygam bar ukybam. Diňe käwagtlar ol ünsüni bir ýere jemläp bilmeýär”.
Üns ýetmezçiligi adatça başlangyç synplarda ýüze çykýar we ep-esli ýyllap şahsyýetiň üstünligine päsgel berip bilýär. Alymlar çagalyk döwri peýda bolup başlaýan üns ýetmezçiliginiň öňi alynmasa, soňraky ýyllarda onuň bejergisiniň kynlaşýandygyny aýdýarlar. Dowamy
Filed under: Çagalar, Durmyş, Saglyk | Leave a comment »
Gatygyň çagalaryň ösmegi üçin ähmiýetlidigini aýdýarlar
Öýde uýadylan gatyk has peýdaly
Şirin Haýydowa, HTTU-nyň talyby.
Süýt önümlerinden bolan gatygy halamaýan ýok bolsa gerek. Emma munuň saglygyňyz üçinem uly ähmiýete eýedigini bilýäňizmy? Türkiýäniň Akdeniz uniwersitetiniň mugallymy professor, doktor Sema Akman süýt we gatygyň ähmiýeti barada gürrüň berdi.
Ol öý şertlerinde basyrylyp, uýadylan gatygyň birnäçe kesele, şol sanda düwnüge garşy goraýjy häsiýetiniň bardygyny habar berdi. Akman gatygy halamaýan çagalaryň gatyk içmeklerini gazanmaklary üçin şeker, toşap we beýleki süýji tagamlary goşmak ýaly ýollary hem gözlemekligi maslahat berýär. Dowamy
Filed under: Çagalar, Bütin Temalar, Bilim, Saglyk | 1 Comment »
Gülşat “Türkmen gyzjagazy” öz operasiýasyna pul toplaýar
Türkmen gyzjagazy öz operasiýasyna pul toplaýar
Gözel Hudaýberdiýewa
Britaniýanyň Oksford şäherinde öz operasiýasyna pul ýygnaýan türkmenistanly Gülşat Kadyrowa ýanjyk süňküni guşaklyk süňküne baglaýan çanaksyz doglupdy.
Gülşadyň birinji operasiýasy Britaniýanyň Oksford şäheriniň Nuffield Ortopedik Merkezi tarapyndan 2006-njy ýylda geçirildi. Çaga ýöremek mümkinçiligini döreden bu operasiýa haýyr-yhsan kömekleriniň hasabyna amala aşyrylypdy. Geljekde türkmenistanly bu çaga ýene bir operasiýa garaşýar. Dowamy
Filed under: Çagalar, Bütin Temalar, Habarlar | Leave a comment »
Çaganyň akyl ukyplarynyň ösmegi we bekemegi üçin ol haýsy iýmitleri iýmeli?
ÇAGA IÝMITI: TÄSIN ZEHINLI ÇAGANY ÝETIŞDIRÝÄRIS Continue reading
Filed under: Çagalar, Bütin Temalar, Saglyk | Leave a comment »


text:
Beyik saparmyrat turkmenbasynyn yatan yeri yagty bolsun allatagalla onun imany hemra bolsyn jayy jennetden bolsun gazy togy suwy mugt beryarti emma gyynansakda nyyazow dowur yok hazirki dowurde hemme zat uytgedi hemme zat pula gecdi zatlar hemmesi gymmatlady halk hor garyp yashayar.
Yolbascylar dine ozini bilip yashayar. Telewedinyede yalan gurrunler beryar biz bay dowlet bizin yurdumyz osyar gulyar diyip aldap gorkezyarler. Basgada aydara zat kan. Inistutlara uniwersitetlere girmek arzuw etdyanlere okuwa alanoklar.
Dine yolbascylaryn ministrliklerin hossarlaryny dine solar giryarler garyplar arzuw edip yasayanlar girip bilenoklar rektorlaram basgada birnace yolbascylaryn hossarlary giryarler gyynanyan aglasym gelyar turkmenistan germaniya amerika dowletler hic wagt osmeyar gaytam hasam coker.
Turkmenistandaky yolbascylar dine basys etyarler turkmenistanda adalat erkim. Nlik yok.
Aclyk doreyar bizin yurdymyz owganystandan yrakdan siriyadan beder aclyk doredi hazir adamlar telefonda gurlessen hayal etman yzarlap etraba welayata merkeze cagyryarlar hic kim bizin arzymyzy dinlejek yok menem orta mekdebi gutaran barik dine aglap gezdim hazirem aglasym gelyar yurtda bolyan zatl5aryna uniwersitete girip bilmeyan amerikadaky germaniyadaky unwersitetlere dowlet tarapyndan okap bilemizok oran gyynanyan.
Turkmenistanda ic gysgac yurt bolanson yurdun dasyna cykmak kyyn yurdun icinde yokary okuw jaylarda okuwa girip bolmanson Germaniya Amerika okuwa gidesim gelyar hormatly prezidentim yygnaklarda bellap gecyar arzuwsyz adam ganatsyz gus diyyip belleyar men arzuwym puc bolly ne Amerika nede Germaniya yokary okuw mekdeplerde okap bilim alyp bildim turkmenistan korrupsiya parahorluk kopelen son menem dasary yurda dowlet tarapyndan okamakdan mahrum boldym su arzymy gahryman arkadagymyza azatlyk usti bilen hormatly prezidntimize gurbanguly berdimuhammedowa yetirmenizi hemde amerikanyn prezidenti donalt trama germaniyanyn prezidente hemem birlesen milletler guramasynyn bas sekretary anteni guterse inlis nemis diline terjime edip yetirmenizi sizden uly hormat bilen sizden hayys edyarin.
Turkmenistanyn oba yerleri etrap welayat saher yerlerin kop yerleri garyp yasayar. Dowlet tarapyndan hic hili komek goldag yok oran gyynanyarys. Gaytam hokumet yolbascylar azar yamany beryarler. Hokumet dowlet edaralarda isleyan asly ahal welayatyn gokdepe ak bugday babadayhan kaka baharly marylar lebaplar dasoguzlar balkanlar doglan yolbascylar emeldar godek gurlap turma basyp urup yenjip oldurip yzarlap azar yamany beryarler.
Turkmenistan yapyk yurt bolanson biz arzymyzy hic yere yetirp bilemizok dine gorky astynda saklayarlar.
Turkmen
Redaksiýadan: Okyjylaryň hatlary bolşy ýaly çap edilýär. Hatlarda aýdylanlar Azatlyk Radiosynyň resmi pozisiýasyny şöhlelendirmeýär.


text:
Sanawa girip bilmediler.
Ýazylan wagty: 15 февраля 2018 Ýazan Mayichka
2016-njy ýylyň ahyrynda umumy baýlygy 4,4 trillion dollara golaý bolan dünýäniň iň gurply 500 adamynyň baýlygy soňky bir ýylda 1 trillion dollar artypdyr. “Bloombergiň” neşiriniň habaryna görä, şu ýylyň dowamynda olaryň baýlyklary 23 göterim artyp, 5,3 trillion dollara ýetipdir. Baýlygyny iň köp artdyran elektron söwda bilen meşgullanýan “Amazon” kompaniýasynyň esaslandyryjysy we dolandyryjysy Jeff Bezos bolupdyr. Ol öz emlägini 34,2 milliard dollar artdyryp, 99,6 milliard dollara ýetirdi. Şeýlelikde, Bezos 2013-nji ýyldan bäri dünýäniň iň baý kişisi hasaplanýan we 91,3 milliard dollara eýeçilik edýän Bill Geýtsden ozduryp, birinji basgançaga çykdy. Sanawa girenleriň arasynda 49 ýurtdan adamlar bar. Sanawdaky 38 hytaýly öz baýlyklaryny 65 göterim artdyrypdyrlar. 159 amerikalynyň baýlygy 18 göterim köpelipdir.
25,9 milliard dollary bolan hytaýly işewür Huika Ýanyň baýlygy geçen ýyl 350 göterim ýokarlanypdyr.
Aragatnaşyk pudagy ösüşde
Sanawda tehnologiýa we aragatnaşyk pudagynda iş alyp barýan kompaniýalaryň has gurplanandygy habar berilýär. Sanawdaky 57 milliarder bu pudaklarda iş alyp barýan kompaniýalara ýolbaşçylyk edýär. Olaryň baýlygy umumylykda 35 göterim (262 milliard dollar) ýokarlanypdyr.
“Facebook” sosial setiniň esaslandyryjysy Mark Zukerberg öz baýlygyny 45 göterim, ýagny 22,6 milliard artdyrypdyr.
Sanawdaky 440 milliarderiň şu ýyl 1,05 trillion dollar gazanandygy aýdylýar. 58 milliarderiň bolsa, baýlygy azalypdyr. Patrik Drahi öz emlägini iň köp ýitiren milliarder boldy. Ol baýlygynyň 39 göterimini (4,1 milliard dollar) ýitiripdir. Baýlygy azalandygy ýa-da beýlekileriň baýlygynyň has köpelendigi sebäpli geçen ýylky milliarderleriň 60-sy sanawa girip bilmedi.
Okalan sany: 80 Jogaplar: ( 0 )


text:
Türkmenistanyň Prezidenti Gurbanguly Berdimuhamedow bilen Owganystanyň Prezidenti Mohammad Aşraf Ganiniň arasynda geçirilen telefon arkaly söhbetçeşlikde türkmen-owgan ýangyç-energetika hyzmatdaşlygynyň ileri tutulýan ugurlary ara alnyp maslahatlaşyldy.
Söhbetdeşler türkmen-owgan hyzmatdaşlygy bilen bagly meseleleri ara alyp maslahatlaşmaga geçmek bilen, soňky döwürde iki ýurduň özara gatnaşyklarynyň ikitaraplaýyn, şeýle hem köptaraplaýyn görnüşde—iri halkara guramalarynyň hem-de abraýly sebit düzümleriniň çäklerinde giňelýändigini kanagatlanma bilen bellediler. 2017-nji ýylyň iýul aýynda Owganystanyň Prezidentiniň Türkmenistana bolan resmi saparynyň jemleri boýunça gazanylan möhüm ylalaşyklar döwletara gatnaşyklaryny giňeltmegiň ýolunda nobatdaky ädim boldy diýlip bellenildi.
Owgan Lideriniň nygtaýşy ýaly, onuň ýurdunda Türkmenistan bilen hoşniýetli goňşuçylyk gatnaşyklaryna uly sarpa goýýarlar hem-de Prezident Gurbanguly Berdimuhamedowyň ýöredýän parahatçylyk söýüjilikli daşary syýasatyna ýokary baha berýärler. Bu syýasat sebitde durnuklylygy, parahatçylygy we howpsuzlygy saklamagyň möhüm şerti bolup durýar.
Owganystanyň Prezidenti türkmen Lideriniň owgan meselelerini çözmäge teklip edýän, möhüm halkara başlangyçlarynda öz beýanyny tapan hemmetaraplaýyn çemeleşmeleriniň onuň Watanynda parahatçylygy we durnuklylygy dikeltmäge hyzmat etjekdigine ynam bildirdi.
Ýangyç-energetika we ulag ulgamynda amala aşyrylýan giň gerimli maýa goýum taslamalary şunda örän uly orun eýeleýär. Gürrüň, ilkinji nobatda, Türkmenistan-Owganystan-Pakistan-Hindistan (TOPH) transmilli gaz geçirijisiniň gurluşygy hakynda barýar.
Günorta-Gündogar Aziýanyň uly ýurtlaryna türkmen tebigy gazynyň uzakmöhletleýin iberilmegini üpjün etjek täze energetika desgasy tutuş sebitiň ykdysady taýdan ösmegine kuwwatly itergi berip, müňlerçe iş orunlaryny döretmäge mümkinçilik berer.
Şunuň bilen baglylykda, taraplaryň belleýşi ýaly, ulag-aragatnaşyk ulgamynda hyzmatdaşlyk örän ähmiýetli bolup durýar, munuň özi iki ýurduň geografiki taýdan amatly ýerleşmegi bilen şertlendirilendir. 2016-njy ýylyň noýabrynda işe girizilen Atamyrat-Ymamnazar-Akina demir ýoly—Aziýanyň halkara demir ýol ulag geçelgesiniň birinji nobatdakysy munuň aýdyň subutnamasydyr. Geljekde Türkmenistan-Owganystan-Täjigistan polat ýoly sebitde we halkara derejesinde üstaşyr-ulag ýük daşalýan ýollaryň möhüm bölegine öwrüler.
Iki goňşy döwletiň arasynda netijeli gatnaşyklar elektroenergetika ulgamynda hem amala aşyrylýar. Häzir türkmen elektrik energiýasy Owganystanyň demirgazyk sebitlerine ýeňillikli şertlerde iberilýär. Degişli goşmaça kuwwatlyklaryň gurluşygy tamamlanandan soň bolsa olaryň iberilýän möçberini artdyrmak meýilleşdirilýär.
Mundan başga-da, Türkmenistan Owganystana arzan bahadan suwuklandyrylan gaz ugradýar, goňşy döwletde durmuş, hususan-da, saglygy goraýyş we okuw maksatly desgalary bina edýär.
Biziň ýurdumyz geljekde hem goňşy Owganystany dikeltmek boýunça halkara tagallalaryna işjeň gatnaşmagy hem-de onuň durmuş-ykdysady düzümini dikeltmäge hemmetaraplaýyn ýardam etmegi, şonuň bilen birlikde owgan halkynyň asuda we abadan durmuşda ýaşamagyna goldaw bermegi maksat edinýär diýip, Türkmenistanyň Prezidenti belledi.
Taraplar söwda-ykdysady ulgamda hyzmatdaşlyk etmek meselelerine ünsi jemläp, özara söwdanyň möçberlerini artdyrmak we ony diwersifikasiýalaşdyrmak üçin mümkinçilikleriň öwrenilmeginiň maksadalaýyk boljakdygy barada aýtdylar. Şunuň bilen baglylykda, Hökümetara türkmen-owgan toparynyň işini, şeýle hem hususy telekeçilik ugry boýunça işewür gatnaşyklary işjeňleşdirmegiň möhümdigi bellenildi.
Ynsanperwer ulgamy türkmen-owgan gatnaşyklarynyň aýrylmaz bölegi bolup durýar. Şunuň bilen baglylykda, türkmen tarapynyň geljekde hem Türkmenistanyň ýokary okuw mekdeplerinde owgan talyplaryna bilim bermek bilen, goňşy ýurda dürli ugurlar boýunça hünärli işgärleri taýýarlamakda ýardam etjekdigi bellenildi.
Owganystan Yslam Respublikasynyň Prezidenti türkmen Liderine goňşy ýurduň durnukly ösmegine berýän uly goldawy hem-de doganlyk raýdaşlygy, şu geçen ýyllaryň içinde Türkmenistanyň berip gelýän ykdysady we ynsanperwer kömegi üçin tüýs ýürekden hoşallyk bildirdi.
Iki döwletiň Baştutanlary söhbetdeşligiň barşynda özara gyzyklanma döredýän halkara we sebit syýasatynyň käbir ugurlaryny ara alyp maslahatlaşdylar.
Telefon arkaly söhbetdeşlik owgan tarapynyň başlangyjy bilen geçirildi.


text:
26-njy awgustda iki sany zenan şägirdini zorlamakda günäli tapylan hindi halypasynyň goldawçylarynyň pitnesinde azyndan 30 adam öldi, 200-den gowrak adam ýaralandy diýip, resmiler aýtdylar.
“Dera Saça Sauda” – “Hakyky ylalaşyk sektasy” diýilýäne ýolbaşçylyk edýän Gurmeet Ram Rahimiň 100 müňden gowrak goldawçysy demirgazykdaky Pançkula şäherinde sud binasynyň golaýynda oňa çykarylan hökümi diňlemek üçin toplandy we höküm okalandan soň pitneçilik başlandy.
Telewideniýe gazaba çykan mähelläniň maşynlara, awtobuslara we iki tigirli ulaglara ot berşini görkezdi.
Resmiler polisiýanyň protestçilere garşy göz ýaşardyjy gazlary pürkmek, plastik oklary atmak we dürreleri ulanmak, asmana tüpeň atmak bilen, düzgün-tertibi ýola goýandygyny aýtdylar.
Şeýle-de resmiler ruhy halypanyň 1 müňden gowrak goldawçysynyň ýangyn turuzmak we jemgyýetçilik emlägini weýran etmek aýyplamasynda tussag edilendigini aýtdylar.


text:
Aziada-2017: Türkmenistan dünýä üçin açylýar
Ýetip gelýän 2017-nji ýylda paýtagtymyzda geçiriljek Ýapyk binalarda we söweş sungaty boýunça V Aziýa oýunlaryna görülýän hemmetaraplaýyn taýýarlyk işlerini giňden beýan etmek meselesi şu gün Türkmenistanyň Daşary işler ministrliginde geçirilen ýörite duşuşykda ara alnyp maslahatlaşyldy. Oňa gatnaşmak üçin ýurdumyzyň daşary döwletlerde işleýän diplomatlary, Aziada-2017-ä taýýarlyk görmek boýunça Ýerine ýetiriji komitetiň, Sport baradaky döwlet komitetiniň hem-de Telewideniýe, radiogepleşikler we kinematografiýa baradaky döwlet komitetiniň ýolbaşçylary we wekilleri çagyryldy.
Bu ýere ýygnananlar Aziýa oýunlarynyň tapgyrynda iri Aşgabat Aziadasynyň ýokary derejede geçirilmeginiň Garaşsyz, Bitarap Türkmenistan üçin aýratyn möhüm ähmiýetiniň bardygyny belläp, geljek ýylyň güýzünde paýtagtymyzda Aziýa ýurtlarynyň Milli Olimpiýa komitetleriniň 45-siniň hem-de Okeaniýa ýurtlarynyň Milli Olimpiýa komitetleriniň 17-siniň wekiliýetlerini ýygnajak bu ägirt uly baýramçylygy giňden beýan etmegiň möhümdigini nygtadylar. Garaşylyşy ýaly, dünýäniň 62 döwletinden türgenleriň 5 müňden gowragy sportuň 21 görnüşinde, şol sanda konkurda we türkmen göreşinde güýç synanyşar. Sportuň bu görnüşleri hormatly Prezidentimiz Gurbanguly Berdimuhamedowyň teklibi boýunça oýunlaryň maksatnamasyna girizildi.
Şeýlelikde, müňlerçe adamlar—türgenler, žurnalistler we janköýerler özleri üçin ruhubelentligiň hem-de ösüşiň, sportuň we sagdynlygyň ýurdy bolan täze Türkmenistany açyp bilerler. Metbugat we elektron neşirlerinde ýerleşdiriljek köpsanly habarlar, halkara teleýaýlymlarynda görkeziljek gepleşikler dünýäniň sport hereketine üstünlikli goşulyşýan döwletimiziň gazananlary bilen tanyşmaga gös-göni ýardam eder. Munuň özi ýurdumyza, onuň baý taryhyna hem-de Berkarar döwletimiziň bagtyýarlyk döwrüniň ruhuna beslenen şu gününe gyzyklanmanyň artmagyna ýardam eder.
Duşuşyga gatnaşyjylar hormatly Prezidentimiz Gurbanguly Berdimuhamedowyň ýolbaşçylygynda halkara sport giňişliginde ýylsaýyn täze ýeňişleri gazanýan Türkmenistanyň uly üstünliklerini belläp, sportuň dürli görnüşleri, şol sanda biziň howamyz üçin adaty bolmadyk sportuň gyşky görnüşleri bilen işjeň meşgullanmak üçin ýurdumyzda döredilen şertleriň türkmen türgenleri üçin sebit we dünýä derejesindäki abraýly ýaryşlarda öz ukyp-başarnygyny görkezmek üçin täze mümkinçilikleri döredýändigini nygtadylar.
Ýeri gelende aýtsak, Türkmenistan Orta Aziýa döwletleriniň arasynda ilkinji bolup Aziýa oýunlaryny geçirmek hukugyna eýe boldy. Munuň özi ýurdumyzyň we döwlet Baştutanymyzyň ägirt uly abraýynyň nobatdaky subutnamasyna öwrüldi.
Dünýäniň sport durmuşyndaky iri çäre ýurdumyzyň gözelligini, köpdürlüligini we gaýtalanmajak keşbini, myhmansöýerligini hem-de tutuş dünýä açyklygyny, ähli ugurlarda işjeň we netijeli hyzmatdaşlyga taýýarlygyny görkezmäge gönükdirilendir. Munuň özi Ýapyk binalarda we söweş sungaty boýunça V Aziýa oýunlarynyň “Sagdynlyk. Ruhubelentlik. Dostluk” diýen şygarynda öz beýanyna tapdy.
Bellenilişi ýaly, Aziýa oýunlary Türkmenistan üçin sport arkaly özüni dünýä açyp görkezmäge ajaýyp mümkinçilik bolup durýar. Şonuň üçin bolsa häzirden bu ajaýyp halkara sport baýramçylygyna görülýän guramaçylykly taýýarlyk barada giňişleýin habarlary yzygiderli ýaýratmak zerur bolup durýar.
Dünýäniň habar beriş serişdelerinde Aşgabatda gurulýan sebitde iri Olimpiýa şäherjigine eýýäm häzirden uly gyzyklanma bildirilýär. Onuň desgalary sportuň dürli görnüşleri boýunça ýaryşlary geçirmäge hyzmat eder. Habar berlişi ýaly, täze desgalary gurmak bilen birlikde, zerur bolan işgärleri we meýletinçileri taýýarlamak hem-de tälim bermek, türgenlerimiziň ussatlygyny artdyrmak üçin daşary ýurtly tälimçileri çagyrmak, ýurdumyzyň içinde we onuň çäklerinden daşarda bu oýunlaryň netijel mahabatyny guramak boýunça giň gerimli işler amala aşyrylýar. Şu ýylyň sentýabrynda Aşgabatda Aziýanyň sport žurnalistleriniň gününe hem-de Ýapyk binalarda we söweş sungaty boýunça V Aziýa oýunlaryny dünýä ýaýmaga bagyşlanan halkara sport mediaforumynyň geçirilmegi munuň subutnamasy bolup durýar.
Bu ýere ýygnananlar geljek ýylda geçiriljek Aziada-2017 barada habarlary giňden ýaýratmak boýunça anyk çäreleri ara alyp maslahatlaşmak bilen, onuň mynasyp derejede geçiriljekdigine ynam bildirdiler. Bu bolsa öz nobatynda ýurdumyzyň halkara giňişligindäki abraýynyň has-da berkemegine hyzmat eder hem-de sporty mundan beýläk-de ösdürmäge we sagdyn durmuş ýörelgesini wagyz etmäge kuwwatly itergi berer.


text:
Paýtagtymyzda ýol-ulag mümkinçilikleri ýokarlanýar
Paýtagtymyzyň demirgazyk künjeginde täzeden gurlan Hoja Ahmet Ýasawy köçesiniň açylyşy mynasybetli ýaýbaňlandyrylan köpçülikleýin çäreleri bilen utgaşdy. Şäheriň ýol-ulag düzüminiň işiniň kämilleşdirilmeginde möhüm orun eýeleýän täze köçe açyldy. Onuň gurluşygynda häzirki zaman gurluşyk serişdeleri işjeň peýdalanyldy. Umumy uzynlygy 4 müň metrden gowrak bolan bu ýoluň gurluşygy häzirki zaman talaplaryna we halkara ölçeglerine doly laýyk gelýär. Onuň ugrunda inženerçilik ulgamlary bilen bir hatarda degişli ýol belgileri döwrebap yşyklandyryş ulgamy çekildi we ugurdaş desgalaryň gurluşygy alnyp baryldy.
Hoja Ahmet Ýasawy köçesiniň açylyş dabarasy paýtagtymyzyň halkara howa menziliniň golaýynda köçäniň Bitarap Türkmenistan şaýoly bilen kesişýän ýerinden başlandy.
Uly ýollaryň çatrygynda üç sany ägirt uly monitorlar oturdylyp, olarda Ýapyk binalarda we söweş sungaty boýunça V Aziýa oýunlaryna taýýarlygyň çäklerinde alnyp barylýan işler, ýurdumyzyň sport babatda görkezýän üstünlikleri barada gürrüň berýän şekiller, Aziadanyň nyşanlary barada gürrüň berilýär. Merkezi monitoryň ini 18 metre, beýleki ikisiniň ini bolsa 10 metre barabardyr.
Hormatly ýaşulular, ak gyňaçly eneler, köp sanly çagalar hem-de medeniýet-sungat işgärleri baýramçylyk äheňinde bezelen awtobuslara münüp, täze ýol bilen rowana boldular. Olaryň yzysüre ýurdumyzyň we jemgyýetimiziň durmuşynda möhüm ähmiýeti bolan şanly wakalar bile gabat gelen toý gelinalyjylary ýola düşdüler.
Tutuşlygyna aýdym-sazlara, şatlyk-şowhuna beslenen dabaralara gatnaşyjylar Hoja Ahmet Ýasawy köçesiniň N.Andalyp köçesi bilen kesişýän ýerinde oturdylan “Şahyr” binasynyň ýanynda saklandylar. Köpçülikleýin çärä gatnaşýan çagalar dürli reňkli howa şarlaryny asmana uçurdylar. Bu görnüşler Berkarar döwletimiziň bagtyýarlyk döwrüniň şanly wakalara beslenýändigini äşgär etdi. Soňra bu ýerde körpe nesilleriň gatnamagynda milli küşt depdi tansyna orun berildi.


text:
Gahryman Arkadagymyzyň gadymynyň Lebap topragyna düşmegi mynasybetli, bu ýerde bolup geçen şanly wakalar döwletli-döwrana ýeten merdana halkymyzyň göwün guşuny ganatlandyrdy.
«Türkmenistan — Beýik Ýüpek ýolunyň ýüregi» ýylynda erkana Watanymyzda gazanylýan ýokary ösüşler hormatly Prezidentimiziň gatnaşmagynda bolup geçen ajaýyp wakalarda özüniň aýdyň beýanyny tapdy.
Gahryman Arkadagymyzyň döwlet derejesindäki üns-aladasynyň netijesinde ýurdumyzda sagdyn durmuş ýörelgelerini berjaý etmäge, köpçülikleýin bedenterbiýäni we sporty ösdürmäge gönükdirilen çäreler toplumlaýyn amala aşyrylýar. Lebap welaýatynda ýurt möçberinde badalga berlen «Beýik Ýüpek ýoly» atly ugur boýunça geçýän üç sany iri sport ýaryşy: «Amul — Hazar 2018» atly awtoralli hem-de welosiped we ylgaw ýaryşlary munuň nobatdaky dabaralanmasy boldy.
Türkmenabat şäherinde gurlup ulanylmaga berlen Halkara howa menzili ýurdumyzyň ulag-aragatnaşyk, hususanda, raýat awiasiýasy ulgamynda ýetilen ajaýyp sepgitdir. Bu döwrebap howa menziliniň Ginnesiň Halkara rekordlar kitabyna girizilmegi buýsançly waka boldy. Bu Halkara howa menzili döwletleriň arasynda dostlugy we parahatçylygy berkitmäge hyzmat etjek ulag gatnawlarynyň möhüm çatryklarynyň biri bolar. Geljekde Aziýany we Ýewropany birleşdirýän ulag kommunikasiýalarynyň möhüm bölegine öwrüler.
Hormatly Prezidentimiziň alyp barýan il-ýurt bähbitli syýasatlaryny halk köpçüliginiň arasynda wagyz-ündew etmekde. ýurdumyzda amala aşyrylýan giň gerimli Maksatnamalaryň amala aşyrylmagynda we jemgyýetimizde agzybirligi, jebisligi pugtalandyrmakda, şeýle-de möhüm syýasy-jemgyýetçilik ähmiýetli çäreleriň ýokary guramaçylyk ýagdaýynda geçirilmeginde mundan beýläk-de özümiziň mynasyp goşandymyzy goşarys.
Goý, Gahryman Arkadagymyzyň jany sag, il-ýurt bähbitli işleri elmydama rowaç bolsun!
Bahtyýar NURMAMEDOW,
Türkmenistanyň Döwlet edaralarynyň işgärleriniň kärdeşler arkalaşygynyň Türkmenabat şäherindäki ilkinji guramalarynyň başlyklarynyň Geňeşiniň başlygy.


text:
Iň soňky habarlar
Türkmenistanda BMG-niň Durnukly ösüş maksatlaryny maliýeleşdirmegiň täze ugurlary ara alnyp maslahatlaşyldy
Şu gün paýtagtymyzyň “Ýyldyz” myhmanhanasynda “Beýik Ýüpek ýolunyň ýüreginde ösüşi maliýeleşdirmek üçin hyzmatdaşlyk” atly halkara maslahat geçirildi. Ony ýurdumyzyň Daşary işler ministrliginiň goldaw bermegi bilen Türkmenistanyň döwlet daşary ykdysady iş banky hem-de Birleşen Milletler ...
Ynsanperwer ulgamda hyzmatdaşlyk — halklary ýakynlaşdyrmagyň ýoly
Şu gün Gazagystanyň paýtagtynda GDA gatnaşyjy döwletleriň döredijilik we ylmy intelligensiýasynyň ХIII forumy öz işini tamamlady. Oňa Azerbaýjandan, Ermenistandan, Belarusdan, Gyrgyzystandan, Moldowadan, Russiýa Federasiýasyndan, Täjigistandan, Türkmenistandan we Özbegistandan wekiller gatnaşdylar. Olaryň hatarynda görnükli ylym, bilim, medeniýet ...
Galla oragynyň depginleri: Ahal welaýaty
Azyklyk dänäniň 450 müň tonnasyny taýýarlamagy borç edinen Ahal welaýatynyň gallaçylary 2018-nji ýylyň galla oragynyň ýokary depginlerini saklaýarlar. 20-nji iýundaky ýagdaýy boýunça, bu ýerde ýetişdirilen hasylyň üçden iki bölegi ýygnaldy. Watan harmanyna bugdaýyň 300 müň tonnadan gowragy tabşyryldy. Ýygnalýan dänäniň artyşy bir gije-gündizde 5 müň 850 tonna ...
Türkmen wekiliýeti ynsanperwer gatnaşyklaryň geljeginiň ara alnyp maslahatlaşylmagyna gatnaşýar
Şu gün Gazagystan Respublikasynyň paýtagtynda Garaşsyz Döwletleriň Arkalaşygyna gatnaşyjy ýurtlaryň döredijilik we ylmy intelligensiýasynyň XIII forumy işläp başlady. Oňa Türkmenistanyň wekiliýeti hem gatnaşýar. “GDA-nyň çäklerinde gatnaşyklar — XXI asyrda ynsanperwer hyzmatdaşlygyň geljegi” baradaky ...
Türkmenistan — ÝHHG: maglumat ulgamynda hyzmatdaşlyk
Şu gün “Ýyldyz” myhmanhanasynda köpçülikleýin habar beriş serişdeleriniň ýaş işgärleri üçin niýetlenen okuw maslahaty öz işine başlady. Ol ÝHHG-niň Aşgabatdaky Merkezi hem-de Türkmenistanyň Daşary işler ministrligi tarapyndan guraldy. Okuw maslahatyna milli gazet-žurnallaryň, maglumat internet-neşirleriniň, teleradioýaýlymlaryň žurnalistleri ...
Galla oragynyň depginleri: Mary welaýaty
Ýurdumyzyň ähli welaýatlarynda galla oragynyň depgini barha güýçlenýär. Galla meýdanlarynda gije-gündiziň dowamynda tutanýerli zähmet gaýnap joşýar. Türkmen ekerançylary ýetişdirilen hasyly öz wagtynda we ýitgisiz ýygnap almak hyjuwynda joşýarlar. Watan harmanyna Mary welaýatynyň gallaçylaryndan azyklyk dänäniň eýýäm 230 müň tonnasyna golaýy gelip gowuşdy. 19-njy ...
Galla oragynyň depginleri: Lebap welaýaty
Beýleki ähli welaýatlarda bolşy ýaly, ýurdumyzyň gündogar sebitinde hem galla oragy gyzgalaňly dowam edýär. Lebap welaýatynyň iri etraby bolan Çärjew etrabynyň gallaçylary we mehanizatorlary oňat netije gazanýarlar. Şu ýyl olar kabul ediş bölümlerine 60 müň tonnadan gowrak däne tabşyrmagy borç edindiler. Şu güne çenli çärjewli gallaçylar bugdaý taýýarlamak boýunça ...
Galla oragynyň depginleri: Balkan we Daşoguz welaýatlary
Ýerli howa aýratynlyklaryny nazara alyp, ýurdumyzyň beýleki welaýatlaryndan galla oragyna biraz gijräk girişen Balkan we Daşoguz welaýatlarynyň gallaçylary möhüm möwsümiň ýokary guramaçylyk derejesini üpjün etmegiň hem-de oňa gatnaşýan ähli düzümleriň sazlaşykly hereketini ýola goýmagyň hasabyna alnyp barylýan işleriň depginini barha ...
Hünär ussatlygy - Watan goragynyň ýokary derejesiniň kepili
Şu gün ýurdumyzyň Goranmak ministrliginiň Beýik Saparmyrat Türkmenbaşy adyndaky harby institutynda, Harby-Deňiz institutynda, Serhet institutynda, Milli howpsuzlyk institutynda hem-de Içeri işler ministrliginiň institutynda harby we hukuk goraýjy edaralaryň ýokary okuw mekdepleriniň uçurymlarynyň gutardyş dabaralary geçirildi. Şeýle hem şu ýyl ...
Birža täzelikleri
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 28-si hasaba alyndy. Nebithimiýa önümleri — Türkmenbaşydaky nebiti gaýtadan işleýän zawodlar toplumynda öndürilen awtobenzin, dizel ýangyjy, polipropilen, Seýdiniň nebiti gaýtadan işleýän zawodynyň agyr wakum gazoýly we nebit ýol bitumy, şeýle hem “B” kysymly karbamid(“Türkmenhimiýa” DK) ...
Galla oragynyň depginleri: Ahal welaýaty
Ahal welaýatynyň galla ekilen meýdanlarynda bugdaýyň ýetişdirilen hasylyny ýygnamak boýunça depginli işler dowam edýär. Bu ýerde eýýäm orak möwsüminiň deň ýarysy geçilip, 112 müň gektara golaý meýdanyň bugdaýy oruldy. Watan harmanyna azyklyk dänäniň 227 müň tonna golaýy tabşyryldy. Ahalda gallanyň bol ýerleriniň biri — Tejen etrabynyň daýhan birleşiklerinde ...
Galla oragynyň depgini: Mary welaýaty
Mary welaýatynda galla oragynyň barşynda ilkinji zähmet ýeňşi gazanyldy — Tagtabazar etrabynyň kärendeçileri kabul ediş bölümlerine täze hasyldan bugdaýyň 19 müň 800 tonnadan gowragyny getirip, özleriniň şertnamalaýyn borçnamalaryny ýerine ýetirendikleri barada habar berdiler. Umuman, sebit boýunça eýýäm dänäniň 154 müň tonnadan gowragy taýýarlanyp, gündelik ösüş ...
Daşoguz we Balkan welaýatlarynyň gallaçylary orak möwsümine girişdiler
Türkmenistanda galla oragynyň depginleri barha ýokarlanýar. 13-nji iýunda güýzlük däne oragyna Daşoguz we Balkan welaýatlarynyň gallaçylary girişdiler. Şu ýyl demirgazyk welaýatda galla oragyna başlamak hormatyna Görogly etrabynyň Magtymguly adyndaky daýhan birleşiginiň gallaçylary mynasyp boldular. Bu ýerde bereketli bugdaý hasyly kemala ...
Galla oragynyň depgini: Lebap welaýaty
Lebap welaýatynyň kombaýnçylary 6-njy iýunda badalga alan galla oragynyň başyndan bäri ilkinji 100 müň tonna bugdaý hasylyny ýygnamagy başardylar. Galla oragy, bugdaýy elewatorlara hem-de galla kabul ediş bölümlerine ýetirmek işi gije-gündiziň dowamynda amala aşyrylýar we onuň depgini günsaýyn ýokarlanýar. Häzirki wagtda welaýatda galla kabul edýän bölümleriň 35-si ...
Türkmen ylmynyň ýaş nesli — bäsleşigiň ýeňijileri
Şu gün şanly sene — Ylymlar güni mynasybetli Magtymguly adyndaky Türkmen döwlet uniwersitetiniň maslahatlar zalynda ýaş alymlaryň arasynda geçirilýän bäsleşigiň ýeňijilerine baýraklary gowşurmak dabarasy boldy. Bu bäsleşik Ylymlar akademiýasy hem-de Magtymguly adyndaky Ýaşlar guramasynyň Merkezi Geňeşi tarapyndan bilelikde geçirilýär. Hormatly ...


text:
Türkmenistanyň Prezidenti
Gurbanguly BERDIMUHAMEDOW:
– Ýakyn ýyllarda Türkmenistan halkara syýahatçylyk we dynç alyş, şeýle hem şypahanalar mekanyna öwrüler.
28-nji noýabrda Türkmenistanyň Prezidenti Gurbanguly Berdimuhamedow Ahal welaýatynyň Baharly etrabynyň çäklerinde ýerleşýän belli «Arçman» şypahanasynda we suw bilen bejerýän «Ýyly suw» şypahanasynda döwrebap sagaldyş merkezleriniň açylyş dabaralaryna gatnaşdy.
Bu wakanyň şu günler bellenilýän uly we mukaddes musulman baýramy-asyrlarboýy türkmen halky tarapyndan uly sarpa goýulýan Gurban baýramy bilen gabat gelmeginde uly many bar.
Irden «Ýyly suw» şypahanasynyň ýanyndaky ýerde baýramçylyga mahsus ýagdaý höküm sürýär, daş-töwerekde milli aýdym-sazlar ýaňlanýar. Milletiň Lideriniň gelmegine ähli zat taýýar edilipdir.
Hormatly Prezidentimiziň dikuçary şypahananyň ýanyndaky ýörite meýdançada gonýar. Milletiň Liderini Türkmenistanyň Ministrler Kabinetiniň Başlygynyň orunbasarlary, Mejlisiň ýolbaşçysy, welaýatlaryň we Aşgabat şäheriniň häkimleri, ýurdumyzyň ähli künjeklerinden gelen hormatly ýaşulular, din wekilleri tüýs ýürekden mähirli garşylaýarlar. Asylly däp boýunça milli lybasly gyzlar hormatly Prezidentimize ajaýyp gül desselerini gowşurýarlar, hormatly ýaşulular duz-çörek hödürleýärler. Bu ýerde hormatly Prezidentimiziň başlangyjy bilen ýurdumyzyň taryhynda ilkinji gezek Türkmenistanyň keramatly ýerlerine guralan zyýarata gatnaşyjylar bu çäräniň örän guramaçylykly geçirilendigini bellediler we döwlet Baştutanyny mukaddes baýram bilen gutlap, şu günki berýän gurbanlyk sadakasynyň kabul bolmagyny dileg etdiler. Zyýaratçylar türkmen topragynda bar bolan keramatly ýerlere aýlanandyklaryny, öň görmedik ýerlerini görendiklerini, uçarlar, demir ýol we awtoulaglar bilen bökdençsiz üpjün edilendiklerini, hemme ýerde mähirli garşylanandyklaryny uly guwanç bilen habar berdiler. Şeýle hem olar ýurdumyzyň çar künjeklerinde medeni-sosial ähmiýetli desgalaryň, döwrebap kärhanalaryň gurluşygynyň batly depginde alnyp barylýandygyny synlap şatlanandyklaryny aýtdylar we şunuň ýaly zyýaratyň guralmagyna tagalla eden milletiň Liderine tüýs ýürekden hoşallyk sözlerini aýtdylar.
Hormatly Prezidentimiz ýurdumyzyň mukaddes ýerleri, taryhy-arhitektura ýadygärlikleri barada ýaşlaryň arasynda wagyz-nesihat işleriniň yzygiderli alnyp barylmalydygyna ünsi çekip, olaryň geljek nesiller üçin aýawly saklanmalydygyny nygtady. Soňra Türkmenistanyň Prezidenti Gurbanguly Berdimuhamedowyň jan saglygyna we hormatly Prezidentimiziň ähli başlangyçlarynyň üstünlikli bolmagynyň hatyrasyna din wekilleri dileg edýärler hem-de täze desgalaryň açylmagyna ak pata berýärler.
Dabara gatnaşyjylaryň we köpsanly myhmanlaryň arasynda Türkmenistanyň ministrlikleriniň we pudaklaýyn edaralarynyň, daşary ýurtlaryň Türkmenistandaky diplomatik wekilhanalarynyň we abraýly halkara guramalarynyň ýolbaşçylary, Umumymilli «Galkynyş» hereketine girýän guramalaryň wekilleri, köpsanly medisina işgärleri we habar beriş serişdeleriniň wekilleri bar. Döwlet Baştutany ýygnananlary gutlap, täze gurlan ak mermerli bina tarap barýar we dabara gatnaşyjylara gutlag sözi bilen ýüzlenýär.
Hormatly Prezidentimiz şu gün biz bu ýere ýurdumyzyň Saglygy goraýyş ulgamynyň ajaýyp binalarynyň-«Ýyly suw» we Arçman şypahanalarynyň täze gurlan binalarynyň açylyş dabaralaryna gatnaşmak üçin ýygnandyk diýip, sözüni dowam etdi. Şu açylyş dabaralarynyň ýurdumyzda giňden bellenip geçilýän uly baýramçylyklara-mukaddes Gurban baýramyna we Hasyl toýuna gabat gelendigini belläp, milletiň Lideri ýygnananlary we tutuş türkmen halkyny mukaddes Gurban baýramy, şeýle hem Hasyl toýy bilen mähirli gutlady we olara berk jan saglyk, bagt, maşgala abadançylygyny hem-de uly zähmet üstünliklerini arzuw etdi.
Soňra hormatly Prezidentimiz mukaddes Gurban baýramy günlerinde halkymyzyň agzybirligi, ýurdumyzyň asudalygy, Watanymyzyň abadançylygy we gülläp ösmegi üçin edilýän doga-dilegleriň, berilýän gurbanlyk sadakalarynyň beýik Biribaryň dergähinde kabul bolmagyny dileg etdi.
Häzirki açylýan bu ajaýyp binamyz ägirt uly bejeriş häsiýetine eýe bolan çeşmäniň gözbaşynda gurlup, ulanmaga berilýär diýip, döwlet Baştutany aýtdy. Il arasynda bu gözbaşlar «Ýyly suw» ady bilen giňden meşhurdyr. Halkymyza hyzmat etjek, iň häzirki zaman lukmançylyk enjamlary oturdylan şu ajaýyp şypahana gysga döwrüň içinde gurlup, ulanmaga taýýar edildi. Indi bu ýerde ýylyň islendik paslynda raýatlarymyz gelip saglygyny berkidip bilerler. Bu şypahanada gurlan täze binalar «Ýyly suwy» dünýä ölçeglerine laýyk gelýän şypahanalaryň hataryna goşar. Bu sagaldyş merkezine öz saglygyny berkitmäge gelenler bir we iki adamlyk otaglarda dynç alyp bilerler. Şeýle hem bu ýerde köp çagaly maşgalalar üçin niýetlenen otaglar hem bar diýip, döwlet Baştutany belledi.
Hormatly Prezidentimiz akyldarymyz Magtymguly Pyragynyň belleýşi ýaly, «Saglygyň gadryny bilgil, hasta bolmazdan burun» diýen pähim-parasatdan ugur almak bilen, biz ýurdumyzyň ähli şypahanalarynda hem dünýä standartlaryna laýyk gelýän şertleri döretmäge girişdik diýip belledi. Ýurdumyzyň gözel ýerlerinde täze sagaldyş merkezleriniň gurluşyklarynyň alnyp barylmagy biziň «Döwlet adam üçindir!» diýen syýasatymyzyň üstünlikli durmuşa geçirilýändiginiň aýdyň mysalydyr diýip, döwlet Baştutany sözüni dowam etdi.
Soňra milletiň Lideri, saglygy goraýyş ulgamyny kämilleşdirmek boýunça amala aşyrylýan işleriň netijesinde ýurdumyzda özboluşly saglygy goraýyş milli ulgamynyň kemala gelendigini aýtdy we «Saglyk» döwlet maksatnamasynyň çäklerinde ýurdumyzda ilata ilkinji lukmançylyk-sanitariýa hyzmatlaryny etmek, keselleriň öňüni alyş we bejeriş edaralarynyň işini yzygiderli kämilleşdirmek, saglyk ätiýaçlandyryş ulgamyny herekete girizmek, hyzmatlaryň hilini ýokarlandyrmak, lukmançylyk hem-de şypahana edaralarynyň maddy-tehniki binýadyny pugtalandyrmak ýaly düýpli işler amala aşyryldy diýip belledi. Şeýle hem döwlet Baştutany ýurdumyzyň köpsanly sagaldyş edaralarynda we ýöriteleşdirilen halkara lukmançylyk merkezlerinde işlejek ýokary derejeli hünärmenleri taýýarlamak maksady bilen, ýakyn wagtlarda Aşgabatda iri ýokary okuw mekdepleriniň biri boljak lukmançylyk uniwersitetini açmagy göz öňünde tutýarys diýip, hormatly Prezidentimiz aýtdy. Munuň özi biziň ýurdumyzda ynsan saglygyny gorap saklamak we berkitmek, adamlaryň oňat dynç almagy üçin oňaýly şertleri döretmek boýunça alyp barýan işlerimiziň ulgamlaýyn, yzygiderli häsiýete eýe bolýanlygynyň aýdyň subutnamasydyr. Bu ugurda alnyp barylýan işler ýakyn ýyllarda Türkmenistanyň halkara syýahatçylyk we dynç alyş, şeýle hem şypahanalar mekanyna öwrüljekdigine şaýatlyk edýär diýip, hormatly Prezidentimiz aýtdy.
Hormatly Prezidentimiz dabaraly ýagdaýda simwoliki lentany kesýär we binanyň içine girýär. Desganyň foýesinde skripkaçylar toparynyň çykyşy bolýar. Soňra döwlet Baştutany täze binanyň ultrases barlagy, endoskopiýa, fizioterapiýa we gidroterapiýa—suw bilen bejeriş otaglaryna baryp görýär. Ol ýerlerde oturdylan kämil enjamlar bilen ünsli tanyşýar. «Arçmandaky» täze sagaldyş merkezi ýaly, ony hem Türkmenistanyň Saglygy goraýyş we derman senagaty ministrliginiň buýurmasy boýunça Türkiýäniň «Ýapy Taahhut Tajarim Inşaat A.Ş.» kompaniýasynyň hünärmenleri gurdular, ýurdumyz bilen öňden bäri hyzmatdaşlyk edýän Germaniýanyň «Simens» kompaniýasynyň hünärmenleri şypahanany döwrebap medisina we anyklaýyş tehnikasy bilen üpjün etdiler.
«Ýyly suw» şypahanasy Ahal welaýatynyň Baharly etrabynda ýerleşip, ol ýerde mineral suwly çeşmeleriniň bejeriş häsiýetleri 1974-nji ýyldan bäri bellidir. Olaryň gözbaş alyp gaýdýan çuňlugy 2 müň metrden geçýär. Şypahananyň infrastrukturasyna bäş sany guýy girýär. Bu ýerde 46 gradus ýylylykdaky kükürtli-wodorodly mineral suwlaryň kömegi bilen dürli keseller, şol sanda daýanç-hereketlendiriji apparatyň, nerw-daşky we endokrin ulgamyň bozulmagy bilen bagly dürli keseller bejerilýär. Bu ýerdäki çeşmeleriň ikisi ýodly we bromly mineral suwludyr, bular aşgazan-içegäniň, öt haltanyň, bagryň, aşgazan asty mäziň sowuklama kesellerini bejermek üçin ulanylýar.
Hormatly Prezidentimiz Gurbanguly Berdimuhamedow bejeriş otaglaryny, ýatymlaýyn bejeriş otaglaryny, suw basseýnlerini synlap, şypahananyň lukmanlary we hünärmenler bilen hoşlaşdy hem-de dikuçarda «Arçman» şypahanasyna tarap ugrady.
Döwlet Baştutanyna sene görkezilen ýazgyly kapsula berilýär. Türkmen Lideri dabaraly ýagdaýda ony Medeniýet öýüniň geljekki binasynyň fundamentine goýýar.
Soňra hormatly Prezidentimiz Gurbanguly Berdimuhamedow pyýada ýöräp, Gurban baýramy mynasybetli sadaka berilýän ýere barýar. Köpsanly myhmanlar döwlet Baştutanyny mähirli gutlaýarlar. Olaryň arasynda zyýarat edýän watandaşlarymyzyň ýüzlerçesi bar, olar üçin türkmen Lideriniň teklibi boýunça ilkinji gezek bu baýramçylygyň öňüsyrasynda türkmen halkynyň mukaddes ýerlerine köpçülikleýin zyýarat etmäge mümkinçilik döredildi.
Soňra bu ýere gelen 5 müňden gowrak adam hormatly Prezidentimiziň gurbanlyk sadakasyna gatnaşdy. Ol ýerde öňi bilen din wekilleri aýat okadylar. Soňra sadaka gatnaşyjylara nahar çekildi. Sadaka tamamlanandan soň Beýik Biribardan rowaçlyk dilenip, töwir okaldy.
Bütin dünýäde belli we haýran galdyryjy bu şypahana Köpetdagyň eteginde, Aşgabatdan 130 kilometr uzaklykdaky ajaýyp ýerde ýerleşýär.
Arçmanyň sagaldyjy suwy baradaky rowaýatlar gadymy döwürlerden bäri bellidir. Bu şypahananyň özi ýüz ýyla golaý mundan ozal esaslandyryldy hem-de ýerli ýaşaýjylaryň, şeýle hem ýakynda we uzakda ýerleşýän daşary ýurtlardan gelýän myhmanlaryň arasynda meşhurlyga eýedir. Şypahananyň mineral suwy esasy bejeriji hasaplanýar, bu suwuň düzüminde himiki elementleriň 24-si ýüze çykaryldy. Suwdaky kükürtli wodorodyň düzüminiň derejesi Arçmanyň suwuny bejeriji agyz suwlarynyň hataryna goşmaga mümkinçilik berýär. Arçmanyň az aşgarly, subtermal mineral suwunyň agyz suwy hökmünde ulanylmagy hem-de onuň balneologik proseduralary geçirmek üçin ulanmaga ýaramlydygy onuň artykmaç tarapy bolup durýar.
Suwdan daşgary, bu ýeriň ýakymly howasy şypahananyň möhüm ähmiýetli bejeriji faktorlarynyň biri hasaplanýar. Köpetdagyň eteginde ionlara baý howa adamyň bedenine ýakymly täsirini ýetirýär.
Bir söz bilen aýdanyňda, bu ýerde ähli zat-täsin suw, tämiz dag howasy, galyberse-de, ussat medisina işgärleri nähoşlaryň çalt sagalmagyna ýardam berýär. Şu aýdylanlardan başga-da, dünýä boýunça alanyňda, «Arçman» şypahanasynyň kükürtli-wodorodly mineral suwunyň hut gözbaşdan alnyp ulanylýan ýeke-täk ýerdigini aýdanyňda, bu şypahananyň reýtinginiň örän ýokarydygyna düşünmek bolar.
Döwlet Baştutany täze korpusyň bölümleri bilen tanyşlygyň barşynda täze sagaldyş merkezinde işlejek lukmanlar we hünärmenler bilen söhbetdeş boldy we olaryň iş şertleri bilen gyzyklandy.
Tanyşlyk tamamlanandan soňra Türkmenistanyň Prezidenti Gurbanguly Berdimuhamedow hormatly myhmanlaryň kitabynda ýazgy galdyrdy. Binanyň öňündäki meýdançada türkmen halkynyň ýaşaýyş-durmuş şertlerini gowulandyrmak hakynda yzygiderli alada edýänligi üçin döwlet Baştutanyna Ahal welaýatynyň ilatynyň adyndan ajaýyp ahalteke bedewi sowgat berildi.
Filed under: Bütin Temalar, Habarlar |


text:
Türkmenistanda 3-nji iýunda ilkinji gezek Bütindünýä welosiped güni bellenildi.
Prezident Gurbanguly Berdimuhamedowyň metbugatda çap edilen ýüzlenmesinde bu çäreleriň “Türkmenistany sagdynlygyň we sportuň ýurdy hökmünde dünýä tanatjakdygy” aýdylýar.
Emma ýerli ýaşaýjylar paýtagtda ýygjamlaşan köpçülik çäreleri sebäpli köçe hereketiniň ýygy-ýygydan baglanmagyndan nägile bolýarlar.
Azatlygyň Aşgabatdaky habarçysy Soltan Açylowanyň şu gün beren maglumatyna görä, edara-kärhanlaryň işgärleri şu gün ýörişe gatnaşmak üçin ir sagat 4-de öz bellenen ýerlerine geldiler.
“Sagat 11-lerde howa gyzdy we köçede welosiped ýörişine gatnaşyp ýadan adamlaryň awtobuslara tigirleri bilen mündürilmegini sorap duranlaryny görse bolýardy” diýip, habarçymyz aýtdy.
Adat bolşy ýaly, bu çärä has öňünden taýýarlyk görlüp, şäheriň bir topar köçesi has öňünden baglandy diýip, Açylowa gürrüň berdi.
Şeýle-de habarçy bu gün şäheriň köçelerinden diňe jemgyýetçilik transportynyň gatnandygyny, welosipedlilerden başgalaryň öz ulaglaryny ulanyp bilmändiklerini habar berdi.


text:
Russiýada nebitiň çykarylyşynyň özüne düşýän gymmaty barrel üçin 3-8 dollardan ybarat, diýip Russiýanyň energetika ministriniň orunbasary Anton Inýusyn habar berdi. bu barada Ria Nowosti belleýär.
«Nebitiň çykarylyşynyň özüne düşýän gymmatynyň pes bolmagynyň – barrel üçin 3-8 dollar – hasabyna we gaýtadan işlemegiň çuňlugynyň 70 göterimden 80 göterime çenli ösmeginiň (käbir NGIZ-de bolsa 98 göterime çenli) hasabyna...
Prezident Gurbanguly Berdimuhamedowy Aleksandr Newskiý ordeni bilen sylaglamak dabarasy tamamlanandan soňra, türkmen Lideri Russiýa Federasiýasynyň Prezidenti Wladimir Wladimirowiç Putiniň ýurdumyzyň iň ýokary döwlet sylaglarynyň biri — «Hyzmatdaşlygy ösdürmäge goşandy üçin» diýen orden bilen sylaglanýandygyny yglan etdi.
Milletiň Lideriniň belleýşi ýaly, bu çözgüt Russiýanyň Baştutanynyň türkmen-russiýa gatnaşyklaryny ösdürmek we pugtalandyrmak işine, onuň parahatçylygyň üpjün edilmegine hem-de halkara...
2-nji oktýabrda ýokary derejede geçen türkmen-russiýa gepleşikleri tamamlanandan soňra, «Oguzhan» köşkler toplumynda resmi wekiliýetleriň agzalarynyň gatnaşmagynda Türkmenistanyň Prezidentini Russiýa Federasiýasynyň ýokary döwlet sylagy — Aleksandr Newskiý ordenini bilen sylaglamak dabarasy boldy.
«Daşary döwletleriň görnükli syýasy işgärleri Russiýa bilen hoşniýetli goňşuçylyk gatnaşyklaryny berkitmek işine goşan şahsy goşantlary üçin şu orden bilen sylaglanýarlar» diýip Wladimir Putin aýtdy.
Belent mertebeli...
2-nji oktýabrda gepleşikler tamamlanandan soňra, Prezidentler Gurbanguly Berdimuhamedow we Wladimir Putin köpçülikleýin habar beriş serişdeleriniň wekillerine ýüzlenme bilen çykyş etdiler.
Prezident Gurbanguly Berdimuhamedow ýokary derejede geçirilen duşuşygyň netijelerini teswirlemek bilen, açyklyk, özara ynanyşmak we düşünişmek ýagdaýynda geçen gepleşikleriň netijeli häsiýetini belledi. Türkmen-russiýa gatnaşyklarynyň häzirki ýagdaýy we geljegi ara alnyp maslahatlaşyldy, geljekki gatnaşyklaryň anyk ugurlary kesgitlenildi.
Taraplar döwletara...


text:
Türkmenistanyň Prezidenti Gurbanguly Berdimuhamedow Alžir Halk Demokratik Respublikasynyň Prezidenti Abdelaziz Buteflika Bufarik howa menziliniň golaýynda harby-ulag uçarynyň heläkçilige uçramagy we bu heläkçiligiň köp sanly adam...
Türkmenistanyň Prezidenti Gurbanguly Berdimuhamedow Russiýa Federasiýasynyň Prezidenti Wladimir Putine Siriýada An-26 kysymly uçaryň heläkçilige uçrandygy hem-de köpsanly adam pidalaryna getirendigi zerarly gynanç hatyny iberdi.
Döwlet Baştutanymyz...
6 ýaşly türkmenistanly tansçy Azym Amanow Russiýanyň "Birinji" ýaýlymynda geçirilýän "Hemmelerden başarjaň" («Лучше всех») bäsleşiginde gatnaşýar.
Bu gepleşik çagalaryň ukyp-başarnyklaryny açmakda we olary goldamakda uly orun...
Türkmenistanyň Prezidenti Gurbanguly Berdimuhamedow Eýran Yslam Respublikasynyň Prezidenti Hasan Ruhana ýurduň Yspyhan welaýatynyň Semirom şäheriniň golaýynda “Aseman” awiakompaniýasynyň ýolagçy uçarynyň heläkçilige uçramagy we bu heläkçiligiň...
Türkmenistanyň Prezidenti Gurbanguly Berdimuhamedow Russiýa Federasiýasynyň Prezidenti Wladimir Putine we Russiýa Federasiýasynyň Hökümetiniň Başlygy Dmitriý Medwedewe AN-148 ýolagçy uçarynyň heläkçilige uçramagy hem-de bu heläkçiligiň köpsanly...
Moskwa şäherindäki "Aşgabat" kinoteatrynyň işi 2012-nji ýylda togtadylypdy. Geçirilen düýpli abatlaýyş işlerinden soňra, kinoteatr jadyly sungatyň muşdaklaryny ýene-de kabul edip başlady. Abatlaýyş işlerinde döwrebap dizaýna...
Türkmenistanyň Prezidenti Gurbanguly Berdimuhamedow Pakistan Yslam Respublikasynyň Prezidenti Mamnun Huseýne we Pakistan Yslam Respublikasynyň Premýer-ministri Şahid Hakan Abbasa Swat raýonynyň harby bölüminde bolup geçen, köpsanly...
Türkmenistanyň Prezidenti Gurbanguly Berdimuhamedow Owganystan Yslam Respublikasynyň Prezidenti Mohammad Aşraf Gana Kabul şäherinde bolup geçen, köp sanly adam pidalaryna we şikes ýetmelerine getiren terrorçylyk zerarly...
Türkmenistanyň Prezidenti Gurbanguly Berdimuhamedow Koreýa Respublikasynyň Prezidenti Mun Çže Ine ýurduň Mirýan şäherindäki hassahanada bolup geçen, köpsanly adam pidalaryna hem-de şikes ýetmelerine getiren ýangyn zerarly...
Almatyda geçirilen matematika,fizika we informatika boýunça abraýly bäsleşige dünýä ýurtlarynyň on bäşisinden ýaş intellektuallaryň bäş ýüze golaýy gatnaşdy. Ildeşlerimiz gruziýaly, gazagystanly, türkiýeli, belarusly, bolgariýaly,rumyniýaly, indoneziýaly,...
Türkmenistanyň Prezidenti Gurbanguly Berdimuhamedow Özbegistan Respublikasynyň Prezidenti Şawkat Mirziýoýewe Gazagystan Respublikasynyň Aktobe welaýatynda ýolagçy awtobusynyň heläkçilikli ýanmagy netijesinde, Özbegistanyň köpsanly raýatlarynyň gurban bolmagy zerarly gynanç...
Türkmenistanyň Prezidenti Gurbanguly Berdimuhamedow Eýran Yslam Respublikasynyň Prezidenti Hassan Ruhana Gündogar Hytaý deňzinde bolup geçen, köp sanly adam pidalaryna getiren Eýranyň nebit tankeriniň heläkçiligi zerarly...
"Türkmen iti" kinologik kluby şu ýyl Aşgabat şäherinde itleriň dürli tohumlarynyň sergisini geçirmegi meýilleşdirýär. Elbetde, serginiň merkezinde türkmen alabaýy bolar. Sergide nemes owçarkasy, kane-korso, doberman...
Merkezi Aziýanyň sebit ekologiýa merkezi fotosuratlaryň bäsleşigini yglan etdi. Oňa professional suratçylardan başlap, surat sungatynyň höwesjeň wekillerine çenli gatnaşyp biler. Düşürilen suratlarda tebigatda bolup geçýän...
Maşatda Türkmenistanyň Hökümetiniň we halkynyň adyndan ugradylan Eýranyň ilaty üçin ynsanperwer ýükli kömegi bermek çäresi boldy. Bu ýurduň Kermanşah welaýatynda Sarpol-e-Zahab etrabynda güýçli ýertitreme bolup,...
Türkmenistanyň Prezidenti Buýruga gol çekdi. Resminama laýyklykda, Eýran Yslam Respublikasynyň günbatar sebitinde bolup geçen, köp sanly adam pidalaryna, şikes ýetmelerine hem-de uly möçberli weýrançylyklara getiren...
Türkmenistanyň Prezidenti Gurbanguly Berdimuhamedow Amerikanyň Birleşen Ştatlarynyň Prezidenti Donald Trampa Tehas ştatynda bolup geçen, köp sanly adam pidalaryna we şikes ýetmelerine getiren pajygaly waka zerarly...
Türkmenistanyň Prezidenti Gurbanguly Berdimuhamedow Meksikanyň Birleşen Ştatlarynyň Prezidenti Enrike Penýa Nýeto ýurtda bolup geçen, köp sanly adam pidalaryna, şikes ýetmelere hem-de uly möçberli weýrançylyklara getiren...
Türkmenistanyň Prezidenti Gurbanguly Berdimuhamedow Amerikanyň Birleşen Ştatlarynyň Prezidenti Donald Trampa ýurduň Tehas ştatynda bolup geçen, köp sanly adam pidalaryna we şikes ýetmelerine hem-de weýrançylyklara getiren...
Türkmenistanyň Prezidenti Gurbanguly Berdimuhamedow Ispaniýanyň Patyşasy Felipe VI Barselona şäherinde bolup geçen, adam pidalaryna we şikes ýetmelerine getiren terrorçylyk zerarly, gynanç hatyny iberdi.
«Türkmenistan terrorçylygyň we...
Türkmenistanyň Prezidenti Gurbanguly Berdimuhamedow Pakistan Yslam Respublikasynyň Prezidenti Mamnun Huseýne we Pakistan Yslam Respublikasynyň Premýer-ministri Muhammad Nawaz Şarife Lahor şäherinde bolup geçen, adam pidalaryna we...
Türkmenistanyň Prezidenti Gurbanguly Berdimuhamedow Owganystan Yslam Respublikasynyň Prezidenti Mohammad Aşraf Gana Kabul şäherinde bolup geçen, köp sanly adam pidalaryna we şikes ýetmelerine getiren terrorçylyk zerarly...
Türkmenistanyň Prezidenti Gurbanguly Berdimuhamedow Germaniýa Federatiw Respublikasynyň Federal Prezidenti Frank-Walter Ştaýnmaýere hem-de Germaniýa Federatiw Respublikasynyň Federal Kansleri Angela Merkele Bawariýada bolup geçen, adam pidalaryna we...
Türkmenistanyň Prezidenti Gurbanguly Berdimuhamedow Russiýa Federasiýasynyň Tatarystan Respublikasynyň Prezidenti Rustam Minnihanowa Zainsk şäheriniň golaýynda bolup geçen, adam pidalaryna we şikes ýetmelerine getiren ýolagçy awtobusynyň heläkçiligi...


text:
Ýaş ene Adalat Hemdemowanyň öz dört aýlyk çagasy bilen, maşgala ýagdaýlary sebäpli, köçede ýatyp turmaga mejbur bolandygy, şeýle-de ýerli häkimiýetleriň olaryň arzyna hiç hili jogap bermän, gaýtam tersine, haýbat atyp, kowup goýberendigi baradaky maglumatlar dogrusynda Azatlyk Radiosy Garaşsyzlyk etrabynyň Geňeşligi bilen habarlaşdy.
Geňeşligiň degişli resmisi beýle faktyň, “özleririndäki bar bolan maglumata görä, ýalandygyny” aýdyp, has tas takyk düşündiriş soralanda, bu meselede başga goşmaça maglumat bermekden ýüz öwürdi.
Şol bir wagtda Azatlyk Radiosyna sowuk güýz gijelerini köçede geçirmekden başga çäresiniň galmandygyny gürrüň beren Adalatyň ykbaly biziň okyjylarymyzyň, sosial ulgamyndaky okyjylarymyzyň duşundan biparh geçmän, olaryň arasynda uly gyzyklanma döretdi.
Adalatyň Azatlyk Radiosyna beren wideointerwýusyna “Facebook” ulgamyndaky sahypamyzda diňe bir günüň dowamynda gelen teswirleriň sany 160-dan hem geçdi.
Teswirleriň mazmuny, olarda Adalatyň düşen gününe bolan garaýyşlar hem biri-birinden tapawutlanýar.
Asli Melek atly okyjymyz häzirki düşen ýagdaýyna Adalatyň özüniň günäkärdigini aýdyp, şeýle teswir galdyrypdyr: “Ejesiniň öýi bardyr, ýygnasyn gyzyny. Gyzyň äri hem aklyna aýlanyp, iş tapsyn, hereket etsin. Bu näme boluş? Hökümeti tankytlamagyň ýerine, biraz azap ediň. Beýle-de nankör, samsyk adamlar boljak ekeni. Toba!”.
Asli Hatamowa diýen okyjylarymyzyň biri hem ýokarky pikire çalymdaş bir teswir ýazyp, onda: “Dünýäde nämeler bolýar? Öýsüzlik mesele-de däl. Türkmenistanyň rahat bir ýurtdugyna şükür ediň!” diýip, maslahat beripdir. Asli Hatamowa soňra wideodaky Adalata ýüzlenip: “Eý nankör heleý, öý, mal-mülk... bularyň ählisi aňsat zatlar. Hereket et, doga et, Watanyňy garalama! Uýal, nankör heleý, uýal!” diýip, Adalaty utandyrjak bolupdyr.
Öz gezeginde bu mazmundaky teswirler Azatlyk Radiosynyň beýleki okyjylarynyň arasynda nägileligi, belli bir derejede gahar-gazaby hem döretdi.
Hojaniýaz Niýazi Kurbanow atly okyjymyz ýokarda Adalata hüjüm edip teswir galdyranlaryň “beýle Türkmensitany gowy görýän bolsaňyz, näme sebäpden Türkiýä gelip, ýaşaýarsyňyz?” diýen sowaly berip: “ Ol nähili öý mesele bolmaýarmyşyn?! Beýle öýi äsgermezçilik edýän bolsaň, beräý sen öz öýüňi [oňa]. Näme sebäpden beýle döwletiň tarapyny çalýayňyz? Biz haçana çenli daşary ýurtlarda sergezdan bolup gezmeli?” diýen soragy orta atypdyr.
Aziz Döwletow atly okyjymyz Adalaty utandyrmaga synanyşan Asli Hatamowa jogap edip: “Asli Hatamowa, agzyňdan çykýany gulagyň eşidýärmi? Öýsüzlik mesele dälmi? Hawa, “däldir”, ýurduň rysgalyny sowrup oturan üçin däldir” diýip, öz pikirini aýdypdyr.
Azatlyk Radiosynyň Nuriddin Durdyýew atly diňleýjisi bolsa, Adalatyň gününe düşen başga-da adamlaryň bardygyny nygtap: “Wah, meniň garamaňlaý ildeşlerim. Aňry gitse 4 millionlyk halkyň adamlary 80 millionlyk başga bir ýurtda sergezdan gezmeli bolýalar. Özüňiz netije çykaryň...” sözlemini köp nokat bilen jemläpdir.
Türkmenistanda ençeme ýyl žurnalistika bilen meşgullanandygyny aýdýan türkiýeli Ýaşar Arslan Türkmenistanda wideodaky ýaly mysallaryň juda köpdügini belläp: “Gaty görmäň, ýöne bular ýaly mysallaryň “sanasaň sogaby bar”. Hamala, hiç zatdan habarsyz ýaly bolup gürlemäliň. Wideodaky zenan iş tapjak bolup häkimlige ýüzlensin, $500 ýa $1000 ber-de, işe başlaber diýerler. Bagrymy paralap aýdýaryn, Türkmenistan başdan-aýak parahorluga batdy” diýip ýazypdyr.
Garaz, ýüzden hem aşa teswirde Adalatyň düşen gününe duýgudaşlyk bildirilip, onuň bu ýagdaýyna hökümet resmileriniň göz ýummagy ýazgarylýar.
Şol bir wagtda Zarif Çaryýew atly okyjymyz: “Goýuň öwüt-ündewiňizi we deňeşdirmeleriňizi. Eliňizden gelse, kömek ediň, boş gürlemäň” diýen pikiri orta atypdyr.
Ahmet Eraslan atly türk okyjymyz muny goldap: “Dostlar, kim bolsa-bolsun, ilkinji nobatda adam bolmagy zerur. Özümizi elimizde saklalyň-da, bu biçärelere kömek etmegiň ýollaryny gözläliň. Eger-de ýörite kampaniýa başladyp bilsek, men ilkinjileriň biri bolup oňa goşulardym” diýip, öz niýetini aýan edipdir.
Başga bir türk okyjymyz Ibrahim Alan: “Gerek bolsa, Türkiýeden hemaýat toplap ýollamaly. Men ol ýerde [Türkmenistanda] on ýyl boldum, içinden olaryň dadyna ýetişjek bolmaz” diýip ýazypdyr.
Umuman, Azatlyk Radiosynyň sosial ulgamlaryna gelen ýüzlerçe teswirde Adalatyň häzirki ýagdaýyna duýgudaşlyk, gynanç bildirilýär we oňa Hudaýdan ýardam islenilýär.


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
Hürriýet gazedi: “ÝPG-den başga ähli meseleler babatynda ylalaşyldy”, Türkiýäniň, Russiýanyň we Eýranyň liderleriniň Siriýa temaly maslahat üçin Soçi şäherinde jemlenişendiklerini mälim edýär. Gazet Türkiýäniň Prezidenti Erdoganyň terror guramasy ÝPG babatynda: “Türkiýe Siriýany bölmäge synanşýan guramanyň syýasy çözgüde goşant goşmagy nazarda tutulýan platformarda orun eýelemez. Siriýanyň territorial bitewiligi, garaşsyzlygy diýýän bolsak, ganhor topary legal tarap hökmünde ykrar edip bilmeris” diýendigini belleýär.
Ýeni Şafak gazedi: “Pitne döwründen geçýäris” söz başyly habarynda, Türkiýäniň Prezidenti Erdoganyň Stambul Kongres merkezinde Yslam hyzmatdaşlyk guramasynyň Ykdysady we söwda hyzmatdaşlygynyň hemişelik komitediniň nobatdaky 33-nji maslahatynda çykyş edendigini habar berýär. Gazet Yslam dünýäsiniň soňky ýyllarda örän pajygaly bir etaby başyndan geçirýändiklerini, pitne döwründen geçilýändigini aýdan Erdoganyň: “Günbatar özüniň taryhynda näçe erbet element bar bolsa ählisini Yslam dünýäsine geçirip, geljegini kepillik astyna almaga synanyşýar. Yslam dünýäsiniň birligini, jebisligini, baýlyklaryny, ähli zatdan möhüm bolany geljeginiň ýok edilmegi üçin hapa bir ssenariýa durmuşa geçirilýär” diýendigini okyjy köpçüliginiň dykgatyna ýetirýär.
Watan gazedi: “PTT-den ýerli dron poçtasy” söz başyly habarynda, PTT-niň Dolanşyk geňeşiniň başlygy Kenan Bozgeýigiň dron arkaly ýük daşalmagyna geçmek üçin inženerler we uniwersitetler bilen işleşýändiklerini belläp, sözlerini şeýle dowam etdirdi: “2018-nji ýylda dron ýük daşamagyna başlarys. Biz bu tehnologiýany bilýäris” diýendigini beýan edýär.
Sabah gazedi: “S-400-leriň haçan alynjakdygy mälim boldy” söz başyly habarynda, Milli Goranmak ministri Nurettin Janikliniň Mejlisiň Maksatnama we býujet toparynda beýannama berendigini malim edýär. Gazet Russiýa bilen S-400 howa goranyş ulgamlarynyň alynmagy üçin ylalaşyga gol çekişilendigini ýatladan ministr Janikliniň: “Bir sanysy ätiýaç jemi iki sany S-400 ulgamy ylalaşygyň çäginde alynar” diýendigini nygtaýar. Habarda Janikliniň S-400 ulgamynyň ilkinjisiniň 2019-njy ýylda gowşurylmagynyň meýilleşdirilýändigini adandygy ýazylýar.
Star gazedi: “Burhan Akbudak dünýä çempiony” söz başyly habarynda, Polşada geçirilen U23 Bütindünýä Göreş çempionatynda göreşiň greko-rim ugry boýunça bäsleşen Burhan Akbudakyň ýaryşyň final tutluşygynda gruziýaly garşydaşy Lasha Gobadzeni 2-1 hasabynda ýeňip çempion bolandygyny habar berýär.


text:
Türkmen bagşylary joşup aýdym aýdanlarynda aýdymyň öz şygyr bentleri bilen ugurdaş manyly sanamalary hem özlerinden goşup goýberýärler.
Berkarar döwletimiziň bagtyýarlyk döwründe hormatly Prezidentimiziň parasatly ýolbaşçylygynda türkmeniň ruhy kämilligini, düşünje sagdynlygyny asyrlar boýy üpjün edip gelen milli mirasymyz çuňňur öwrenilýär.
Hormatly Prezidentimiziň tabşyrygy esasynda ýurdumyzda gowaça ekişi 2018-nji ýylyň 23-nji martynda Ahal, Mary we Lebap welaýatlarynda, 28-nji martda bolsa Daşoguz welaýatynda abraýly ýaşulularyň ak pata bermegi bilen badalga aldy.
Hormatly Prezidentimiziň şu ýylyň 23-nji fewralynda Mary welaýatyna iş saparynyň çäklerinde Türkmenistan döwletimizde ýaýbaňlandyrylan giň gerimli özgertmeler bilen baglanyşykly taryhy ähmiýetli wakalar boldy.
Dünýä taryhynyň gatlaryna ösen medeniýetiň, sungatyň mekany bolup giren Türkmenistanyň gadymy ýadygärliklerinde geçirilýän arheologik gazuw-agtaryş işleriniň netijesinde ýüze çykarylan taryhy tapyndylar ylmy esasda öwrenilýär.
Soňky ýyllarda TYA-nyň Arheologiýa we etnografiýa instituty tarapyndan Nusaý Ürgenç kerwen ýolunyň ugrunda ýerleşen Paryzdepe, Şährihaýbar ýaly ýadygärliklerde alnyp barylýan işler bellärliklidir.
Gyzgynlygyndan hemem gyzyl burçuň ajysyndan ýaňa agzyňy ýakyp barýan unaş sowuklamanyň, dümewiň bire-bir emi.
TYA-nyň Biologiýa we derman ösümlikleri institutynyň Botanika bagynda hem ösümlik dünýäsiniň köpdürlüligini artdyrmak, olary gorap saklamak boýunça işler ylmy esasda alnyp barylýar.
Türkmen milli göreşi medeniýetimiziň aýrylmaz bölegidir. Türkmen halky gadymy döwürlerden bäri göreş sungaty bilen içgin gyzyklanyp gelipdir.
Halyçylyk sungaty uzak heňňamlarda timarlanyp, gitdigiçe owadanlanyp, türkmeni dünýä ýüzüne tanadyp gelen milli guwanjymyzdyr, halkyň ýüzüniň tuwagydyr.
Daşky gurşawy goramak, ekologiýanyaýawlysaklamak bilen baglanyşykly meseleler häzirki zaman dünýäsinde esasy meseleleriň birine öwrüldi.
Ýurdumyzda ylym-bilime, dünýä ylmynyň iň soňky gazananlaryny özleşdirmäge uly ähmiýet berilýär. Türkmenistanyň Prezidenti Gurbanguly Berdimuhamedowyň tagallalary bilen ylym-bilim ulgamyny kämilleşdirmek babatda, alymlaryň işine itergi bermek, türkmen ylmynyň taze binýadyny tutmak boýun-ça düýpli işler amala aşyrylýar.
Öňňin, 15-nji iýunda hormatly Prezldentimiziň paýtagtymyzda we Ahal welaýatynda alnyp barylýan işler bilen dikuçarda, guşuçar belentlikden tanyşlykda, akyldar şahyrymyz Magtymguly Pyragynyň ýadygärlik heýkelini Köpetdagyň belentliginde ýerleşdirmek barada aýdanlary halkymyzda uly buýsanç duýgusyny döretdi.
Şu gün ýurdumyzda giňden bellenilýän Ylymlar güni mynasybetli paýtagtymyzda Magtymguly adyndaky Ýaşlar guramasynyň Merkezi geňeşi we Ylymlar akademiýasy bilen bilelikde her ýyl geçirilýän ýaşlaryň arasynda ylmy işleriň bäsleşiginiň ýeňijilerine sylaglary gowşurmak dabarasy boldy.
Gadymy hem şöhratly taryhynda Änew, Nusaý, Dehistan, Marguş, Merw, Köneürgenç, Amul, Sarahs, Abywerd ýaly medeni ojaklary döredip, umumadamzat medeniýetiniň ösüşine uly goşant goşan türkmen halky ylym-bilime aýratyn sarpa goýup gelipdir.
Sagdynlygyn we ruhubelentligiň ýylynda ynsany bagtly, eşretli durmuşa ýetirýän güýç ylymdyr.
Halkymyz «It geldi gut geldi» diýýär. Gut sözi gadymy türkmen sözi bolup, ol bagt manysyny aňladýar.
Öz durmuşyny türkmen topragyndan üzňe görmedik alym-arheolog Wiktor Iwanowiç Sarianidi ömrüniň köp bölegini türkmen sährasynda, has takygy, Garagum çölünde, gadymy ýadygärlikleri öwrenmek üçin gazuw-agtaryş işlerini alyp barmak bilen geçirdi.
«Mirasa sarpa soýmak, Watany özgertmek ýyly» diýlip atlandyrylan 2016-njy ýylyň 4-nji ýanwarynda geçiren wideoşekilli iş maslahatynda hormatly Prezidentimiz türkmen halkynyň müňýyllyklaryň dowamynda toplanan maddy we ruhy gymmatlyklaryny gorap saklamagyň döwlet syýasatynyň möhüm ugry bolup durýandygyny aýratyn nygtady.
Berkarar döwletimiziň bagtyýarlyk döwründe ýurdumyzda bolup geçýän öz-gerişlikler halk hojalygynyň ähli pudaklaryny öz içine alyp, halkyň medeni babatda hem kämilleşmegine şert döredýär.
Milli Liderimiz şu ýylyň 13-nji ýanwarynda il içinde Paryzdepe ady bilen meşhur bolan gadymy taryhy ýadygärlige baryp gördi. Döwlet Baştutanymyzyň belleýşi ýaly, örän baý medeni-taryhy ýadygärliklere eýe bolan bu toprakda geçmişde dünýä ýaň salan beýik işler bitirilipdir: şäherler
döredilip, binalar gurlupdyr.
Şu ýylyň dowamynda paýtagtymyzda, onuň
töwereklerinde hem-de ýurdumyzyň welaýatlarynda agaç nahallarynyň 3 million düýbüni oturtmak bellenildi. Gahryman Arkadagymyz ýurdumyzyň baş şäheriniň binagärlik keşbini özgertmek hem-de abadanlaşdyrmak boýunça meýilnamalaryň öz wagtynda we
ýokary hilli ýerine ýetirilmegine berk gözegçilik etmegiň wajypdygyny sargyt edýär.
Edermen ekerançy daýhanlarymyzyň
nesilme-nesil çekip gelýän päk zähmeti netijesinde sadymy döwürlerden şu günlere gelip ýeten maddy mirasymyz bolan gawunlar milletimizin ruhy mirasynda-da ykjam orun alypdyr: türkmen dilinde, däp-dessurlarynda, halk döredljiliginde gawun bilen bagly aýtgylaryň, durnukly söz düzümleriniň, rowaýatlaryň... giden ulgamyny görmek bolýarŞu toý günlerinde şolaryň kähirini ýatlasak, datly gawunlarymyzyň ýakymyna hem-deýokumyna sarpa goýdugymyz bolar.
Geobotanika we Milli gerbariý gaznasynyň, şeýle hem Türkmenistanyň Ylymlar akademiýasynyň Biologiýa we derman ösümlikleri institutynyň barlaghanalarynda biziň ýurdumyzyň dürlik künjeklerine bolan ýazky ekspedisiýanyň barşynda toplanan maglumatlary we ösümlik materiallaryny işläp taýýarlamak boýunça işler alnyp barylýar.
Häzirki döwürde ata-babalarymyz tarapyndan bize miras galdyrylan milli baýlyklarymyz bolan taryhy ýadygärliklerimizi öwrenmäge, olarda rejeleýiş, öň ki durkuny dikeldiş işlerini geçirmäge hem-de täze nesle abat ýagdaýynda ýetirmäge, olar barada nesihat işlerini alyp barmaga giň ýol açyldy.
Zenanyň şirin owazyna eýlenip, çagany uklatmak maksady bilen hiňlenilip aýdylýan sallançak başyndaky hüwdülerden başga-da, oňy ele alyp, bökdürip, hopba edip ýa-da aýagyň üstünde ýatyryp, yralaýan wagtyňda aýdylýan her hili çeper setirler hem folklor diýlip atlandyrylýan gymmatly hazynanyň içinde kän gabat gelýär.
Halkymyzyň ata-babadan gelýän halal we arassa ýoluny döwrebap dowam etdirýän hormatly Prezidentimiz türkmen halkynyň geçmiş taryhyny, edebiýatyny, sungatyny, milli däp-dessurlaryny täzeçil, töwerekleýin hem-de düýpli öwrenmegiň, nesillerimizi watansöýüjilik, halallyk, ynsan-perwerlik ruhunda terbiýele-mekde egsilmez hazyna bolan milli mirasymyzy dikeltmek bilen, halkymyzyň medeni-ruhy dünýäsini baýlaşdyrmagyň döwletimiziň gaýragoýulmasyz wezipeleriniň biridigini nygtaýar.
Häzirki döwürde iň wajyp meseleleriň biri hem ylym we önümçilik bähbitli ösümlikleriň tohumlarynyň asyl nusgalaryny genetika banklarynda saklamak hem-de olaryň nesil toplumynyň gorlaryny ýöriteleşdirilen ekin ýerlerinde diri görnüşde ösdürmek we öwrenmek bölüp durýar.
Ýakynda Türkmenistanyň Ylymlar akademiýasynyň Tehnologiýalar merkezinde «Ýurdumyzy özgertmekde innowasion tehnologiýalar» atly ylmy maslahat geçirildi.
Milli Liderimiz ylym ulgamyny ösdürmegiň, alnyp barylýan ylmy-barlag işlerinde ýokary netijeleri gazanmagyň esasy şerti hökmünde ýaş alymlaryň täze neslini terbiýeläp ýetiş-dirmäge aýratyn üns berýär.
Hormatly Prezidentimiz Türkmenistanda düýpli we amaly ylymlary, innowasion senagaty ösdürmegi, ylmy, bilimi halka peýda berer ýaly derejä ýetirmegi wezipe edip goýdy we geljegi has uly bolan ylmyň ileri tutulýan ugurlaryny kesgitledi. Şol ugurlaryň biri hem ynsanperwer ylymlardyr.
Magtymgulynyň döredijiliginiň özeni türkmeniň gadymy hem baý halk döredijiligidir. Halkyň dünýa hakyndaky oýlanmalary, dünýa düşünmeleri ähli çuňlugy we danalygy bilen şahyryň döredijiligine siňipdir.
Türkmenistanyň Ylymlar akademiýasynyň Biologiýa we derman ösümlikleri institutynyň Botanika bagynyň bu işi ýokary hünärli biolog-floristiçileri we sistematikaçylar amala aşyrýarlar. Bu işiň esasy ugry daşary ýurtlaryň howa şertlerine uýgunlaşan ösümlikleri ýurduň howa-toprak şertlerine uýgunlaşdyrmak ýa-da introduksiýa, ösümlikleriň seýrek duş gelýän görnüşlerini goramak bolup durýar.
Ýurdumyzyň çäginde ýerleşen taryhy ýadygärlikleri gorap saklamak, milli medeni mirasymyzy öwrenmek, wagyz etmek bilen baglanyşykly il-ýurt bähbitli işler Berkarar döwletimiziň bagtyýarlyk döwründe has giň gerim bilen dowam etdirilýär.
Merdana türkmen halkymyz gözbaşyny asyrlaryň jümmüşinden alyp gaýdýan, edermen pederlerimizden şu günki bagtyýar nesillere miras galan behişdi bedewlerimizi milli buýsanjy saýyp arzylaýar.
Hormatly Prezidentimiziň başlangyjy bilen «Mirasa sarpa goýmak, Watany özgertmek ýyly» diýlip atlandyrylan üstümizdäki ýylda eziz Watanymyzy mundan beýläk hem ösdürmek, özgertmek ugrunda alnyp barylýan ägirt işleriň her biri milli mirasa sarpa goýmak bilen utgaşdyrylýar.
Bu prosess anyk, nätanyş ösümlik bilen alnyp barylýan işiň ykdysady we sosial maksada laýyklygyny, onuň ýerli flora bilen ekologik we biologik deňeşdirip bolujylygyny nazara almak bilen oýlanyşykly toplumlaýyn ylmy çemeleşmäni talap edýär.
Özüniň milli medeni, edebi we taryhy gymmatlyklary bilen adamzat jemgyýetiniň ösmegine saldamly goşant goşan türkmen halkynyň geçmiş taryhyny çuňňur öwrenmek we dünýa ýaýmak Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň döwlet syýasatynyň ileri tutudan ugurlarynyň biri bölüp durýar. Belent maksatlara beslenen bu ugurlary has-da ýaýbaňlandyrmak Mirasa sarpa goýmak, Watany özgertmek ýylynda giň gerime eýe bolýar.
Ol ýazgylar ilkinji gezek kiçi Bezegli deräniň diwar ýazgylarynda gabat gelýär. Diwar suratlary, alymlaryň pikirine görä, takmynan, 14 müň ýyl ozalrak döredilipdir. Şeýlelikde, şol gowak ýazgylaryndan 8 kilometr uzaklykda ýerleşýän Çendir jülgesiniň, Ak obasynyň, Gyzyl Ymam gonamçylygynyň gapdalynda, iki dagyň arasynda, beýik gumly dag depelerinde ýerleşen daş heýkelleriň ýaşy, takmynan, 1011 müň ýyla golaýdyr. Şol ýadygärlikler birbada döremändir. Olar müňýyllyklaryň dowamynda ýasalypdyr. Şonuň üçin olaryň dörän wagty we daşky şekili asyrlar boýunça üýtgäp durupdyr.
Repetek Döwlet biosfera goraghanasy 1927-nji ýylyň Garaşsyzlyk aýynyň 27-sinde Gündogar Garagumuň ajaýyp gara ojar tokaýlaryny hem-de onuň daş-töweregindäki meýdanlary gorap saklamak üçin döredildi. Goraghananyň wezjpesine Garagumuň çägeli çölüniň aýratyn, ÖTjboluşly iiýtgeşik ösümlik we haýwanat dünýäsini öwrenmek, goramak hem-de dikeltmek işleri girýär. Olardan başga-da, demir ýol duralgalarynyň, säginelgeleriň we öri meýdanlaryndaky guýularyň töwereklerini gök-bagçylyga öwürmäge uly iins berüýär.
Türkmenistanyň biçak baý geçmişi bar. Bu gün Altyn depe, gadymy Merw, Coltan Sanjaryň mawzoleýyi, Köneürgenjiň binalary, Maşady-Misserian galalary, Nusaý galasy köpleri haýran galdyrýar. Bu ýadygärlikler dünýä siwilizasiýasynda aýratyn orun tutýar. Türkmenistanda olar bilen bir hatarda henize çenli doly öwrenilmedik ýadygärlikler hem az däldir.
«Mugallym» gazeti,
2017-06-07
Türkmenistanyň Prezidenti Gurbanguly BERDIMUHAHEDOW:
Ylmy-tehniki ösüşiň belentlige galýan döwründe XXI asyrda biz ylma daýanmak, ýokary tehnologiýaly önümçilikleri döretmek we milletimiziň aň-bilim derejesini has-da ýokarlandyrmak arkaly Türkmenistany durnukly ösüşleriň ýoly bilen öňe alyp barýarys.
Ylym häzirki eýýamyň osüş guraly
Ylym biziň düşünjämizde, ýönekeýleşdirilip aýdylanda, döredijilikli işiň netijesidir. Täze ideýalar we açyşlar ylmyň ruhy esaslaryny döredýär. Onuň binýa-dy we häsiýeti jemgyýetiň maddy we ruhy gymmatlyklaryny, ahlak kadalaryny, gözellik ýörelgelerini özünde jemleýär. Ine, şu esaslarda Garaşsyz, Bitarap Türkmenistanda döwlet syýasaty ýöredilýär.
Ylym köpgatlakly we örän çylşyrymly bilimden gözbaşlydyr. Ol bir ýerde durmaýar, hemişe hereketdedir. Ylmyň ösüş ugurlary bilen geljegiň täze giňişliklerine aralaşýarys. Şeýlelikde, jemgyýetiň döredijilik aňynyň bitewileşdirilen ulgamyny döredýäris, ýagny ylym ulgamyny düzýäris. Taryhçylar we jemgyýeti öwreniji alymlar halkyň ähli eýýamlarda gazanan ruhy we medeni baýlyklaryny gymmatlyk ölçeglerde däl-de, mentalitet adalgasy bilen baglanyşdyryp düşündirýärler. Halkyň mentalitetiniň ýokarydygy ylmyň çygrynda sowatlylygyny aňladýar. Adamzadyň bahasyz baýlygy ylymda jemlenendir.
Mähriban Prezidentimiz ylmy hemmetaraplaýyn ösdürmegi we onuň gazananlaryny durmuşyň ähli ugurlaryna gönükdirmegi, hususan-da, ykdysadyýeti ösýän kuwwatly döwleti döretmegi baş maksatda goýýar. Ine, şu nukdaýnazardan döwlet Baştutanymyzyň düýpli özgertmeleri bilen milli ykdysadyýetiň täze-täze pudaklary we düzümleri döredilýär.
Beýik özgertmeler eýýamynda Türkmenistanyň ylym-bilim ulgamy halk hojalygynyň ähli pudaklaryna häzirki tehnologiýalardan we tehniki ösüşlerden baş çykarmaga ukyply, giň dünýägaraýyşly, täzeçe pikirlenýän, halkara dillerini çuňňur özleşdirýän hünärmenleri taýýarlamakda örän ýokary jogapkärçilige borçly edildi. Täzeçe pikirlenmäge, önümçiligi ygtybarly dolandyrmaga ukyply hünärmenler döwletiň we jemgyýetiň esasy daýanjydyr. Bilşimiz ýaly, her ýylyň 12-nji iýunynda Ylymlar güni mynasybetli ýurdumyzda «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahat geçirilýär. Wekilçilikli geçirilýän bu foruma dünýäniň döwletlerinden alymlar, mugallymlar, ýaş zehinler, ylmy derňewleri alyp barýan hünärmenler, ylmy merkezleriň we institutlaryň wekilleri gatnaşyp, döwrüň derwaýys meseleleri barada ylmy nutuklar bilen çykyş edýärler, pikir alyşýarlar, täze taslamalary hödürleýärler.
Häzirki dünýäniň ruhy hem ahlak ösüşinde ylym esasy orunda goýulýar. Ýurdumyzyň ykdysady pudaklaryna nanotehnologiýalar, himiýa tehnologiýalary ornaşdyrylýar. Şolaryň hasabyna dünýä bazarlarynda islegi artýan harytlar öndürilýär.
Mähriban Prezidentimiziň bilim syýasatynyň baş maksady milli bilim-ylym ulgamyny kämilleşdirmek, ösüp gelýän nesli milli we umumadamzat gymmatlyklary esasynda terbiýelemek, ýaşlary ylmy işlere işjeň çekmek bilen häsiýetlidir. Hormatly Prezidentimiziň bilim-ylym özgertmeleri bilen örän gysga wagtyň dowamynda milli ykdysadyýetiň pudaklarynyň düzümleri ýokary derejeli hünärmenler bilen üpjün edildi. Munuň özi ýurdumyzyň senagat taýdan kuwwatly döwlete öwrülmegine getirdi. Çuňňur ylmy esasda işlenilip düzülen we uzak möhletleri nazara alýan Milli maksatnamalar bilen amala aşyrylýan düýpli özgertmeler bu gün özüniň oňat netijelerini görkezýär. Halkyň eşretli durmuşy we Watanymyzyň görlüp-eşidilmedik derejede ösüşli galkynyşy milli Liderimize uly abraý-mertebe getirdi. Dünýäde umumadamzat medeni-ruhy gymmatlyklaryň kemala getirilmegine mynasyp goşant goşýan merdana türkmen halky täze ruhy galkynyş bilen öňe barýar.
Döwlet Baştutanymyz tarapyndan Garaşsyz, hemişelik Bitarap Türkmenistanyň uzakmöhletleýin ösüşiniň strategik ugurlary anyk kesgitlenildi. Bilim-ylym ulgamy eziz Arkadagymyz ählihalk Prezident saýlawlarynda dalaşgärlik esasda iň köp ses alyp ýurduň ýokary wezipesine ilkinji saýlanan ýylyndan 2007-2008-nji okuw ýylyndan düýpli özgertmeler bilen täze ösüşli ugra gönükdirildi. Orta mekdeplerde ozal okuw maksatnamalaryndan çykarylan bedenterbiýe, şeýle hem jemgyýeti öwreniş dersleri girizildi. 2008-2009-njy okuw ýylyndan bolsa ýaşaýyş-durmuş esaslary sapaklary girizildi.
Türkmenistanyň geljekde halkara gatnaşyklaryny guraýjylar bolup ýaşlaryň ösüp ýetişmekleri nazarda tutulyp, ýurdumyzyň ýokary okuw mekdeplerinde bu ugurda zerur bolan hünärmenleri taýýarlamak maksady bilen ýapon dili, iňlis dili we edebiýaty, howa gämileriniň awiasion we radioelektron enjamlary tehniki taýdan ulanmak, hereketli obýektler bilen aragatnaşyk serişdeleri, önümçiligiň we tilsimat proseslerin awtomatizasiýasy, ösümlik ýagyny öndürmek, oba hojalygynyň ykdysadyýeti, oba hojalygynda buhgalterçilik hasaba alyş we audit, bedenterbiýe, gurjak teatrynyň aktýory, halkara urnalistikasy ýaly täze hünärler açylyp, bu ugurlardan ýokary derejeli hünärmenleri taýýarlamak ýola goýuldy. Şol başlangyçlar bilen bu gün milli ykdysadyýetimiziň pudaklarynyň ýokary derejeli hünärmenler bilen üpjünçiligi görnetin gowulandy.
2008-2009-njy okuw ýylyndan degişli ýokary okuw mekdeplerinde italýan dili we edebiýaty, hytaý dili we edebiýaty, koreý dili, ispan dili, agrohimiýa we topragy öwreniş, ösümlikleri goramak, maldarçylyk, melioratiw işleri mehanizmleşdirmek, dünýä maliýe ykdysady bazary we senagat inenerçiligi açyldy. 2009-2010-njy okuw ýylyndan bolsa arheologiýa, hindi dili, döwlet we ýerli dolandyryş we senagat elektronikasy hünärleri açyldy.
Milli bilim-ylym ulgamyny kämilleşdirmek işi birjik-de ünsden düşürilmeýär. Häzirki günde mekdepleriň ähli basgançaklary ylmy esasly täze gurluşa geçirildi. Ýokary okuw mekdepleriniň kafedralarynyň we fakultetleriniň sany artdyryldy, şol sanda hünärleriň sany mese-mälim artdyryldy, harby lukmançylyk hünäri hem-de hünär derejesini ýokarlandyryş fakultetleri açylyp, olaryň işi ýola goýuldy.
Eziz Arkadagymyzyň ylym-bilim özgertmeleri bilen Türkmenistan halkara derejeli bilim berýän merkeze öwrüldi.
Şemsiýe BABAJANOWA,
S.Seýdi adyndaky Türkmen döwlet mugallymçylyk institutynyň
uly mugallymy, pedagogika ylymlarynyň kandidaty.


text:
Ýapyk binalarda we söweş sungaty boýunça V Aziýa oýunlarynda türkmen türgenleri ynamly ýeňiş gazandy. Medallaryň sanawynda ýaryşyň ilkinji gününden kerweniň başyny çeken ildeşlerimiz 245 medal, ýagny 89 altyn, 70 kümüş hem-de 86 bürünç medalyň eýesi boldular. Tutuşlygyna Ýapyk binalarda we söweş sungaty boýunça V Aziýa oýunlarynyň jemleri boýunça Türkmenistanyň ýygyndy topary öz bäsdeşlerinden has uly tapawut bilen umumy hasapda öňdeligi eýeledi.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
"Kitaphanalar we kitaphana işi hakyndaky" täze Kanun medeniýet ulgamynyň innowasion ösüşiniň ugurlaryny görkezýär
Türkmen parlamentarileriniň kabul eden kanuny-jemgyýetiň durmuş-medeni düzüminiň bir bölegi hökmünde kitaphana işini kämileşdirmek üçin hukuk binýadydyr. Onda döwletiň milli taryhy-medeni mirasy saklap galmaga jogapkärçiliginiň konstitusion kadasy ösdürildi.
Resminamada şeýle hem maglumatlayň we bilimleriň, milli we dünýä medeniýetiniň, ylmynyň we biliminiň kitaphanalarda saklanýan seýrek duşýan görnüşleriniň hemmä deň elýeterligi barada düzgünler bar.
Kanun Türkmenistanda kitaphana ulgamynyň döredilmegi we hereket etmegi,gaznalaryň saklawlylygyny goramak, raýatlara hyzmat etmegi guramak bilen baglanşykly hukuk, guramaçylyk, ykdysady we durmuş meseleleri düzgünleşdirilýär.
Resminama ýurduň kitaphanalarynyň maglumatlar, ylmy, medeni-magaryf we bilim işlerini düzgünleşdirýär. Täze kanuna bu ulgamda halkara hyzmatdaşlygyny giňeltmäge gönükdirilen kadalar hem goşulandyr.
Kanuna laýyklykda kitaphana işi babatda döwlet syýasaty kitaphanalarda saklanýan maglumatlaryň we medeni gymmatlyklaryň raýatlara ählumumy elýeterliligini üpjün etmek hukugy ýörelgesine esaslanýar.
Kanun ilatyň durmuş we ykdysady taýdan has pes goragly gatlaklaryna (çagalara, ýaşlara, maýyplara, pensionerlere, oba we barmasy kyn ýerleriň ilatynya) kitaphana hyzmatyny kepillendirýär.
Kitaphana işini amatlaşdyrmak üçin içine maliýe, salgyt, karz we nyrh syýasatyny, şol sanda ilata mugt hyzmat edýän döwlete dahylsyz eýeçilikdäki kitaphanalary goldamagy alýan toplumlaýyn ykdysady taýdan düzgünleşdiriş maksatnamasy göz öňünde tutulypdyr.
Jemgyýet maglmatlaşdyryş ulgamyny ornaşdyrmak babatda kanuna elektron kitaphana hakyndaky madda goşulypdyr.
Resminamada kitaphanalarda saklanýan medeni gymmarlyklaryň goraglylygyny kepillendirýän ýörüte maddalar bar. Şunuň bilen baglylykda Türkmenistanyň Milli kitaphana gaznasynyň, hususan-da tarhy-medeni we ylmy gymmatlyk bolan we döwlet tarapyndan goralýan ýazuw we çaphana ýadygärlikleriniň aýratyn ähmiýetine üns çekilýär.
Kanunda Türkmenistanyň raýatlarynyň ählisiniň kitaphana hyzmatlaryna deň hukugynyň barlygy nygtalýar. Olar üçin kitaphana gaznalarynyň gurluşy, olardaky anyk resminamanyň barlygy hakdaky maglumatlar, maslahat hyzmatlary we kitaphanalaryň gaznalaryndaky islendik resminamany wagtlaýyn mugt almak eýleterlidir. Şeýle hem kanunda kitaphanalaryň öz garamagyna görä işläp taýýarlan sanawyna laýyklykda tölegli hyzmatlar etmäge-de hukugy göz öňünde tutulandyr.
Kitaphanadan peýdalanýanmaga hukuk berýän resminamada olaryň kitaphana gaznalaryndaky kitaplara we beýleki resminamalara aýawly çemeleşmek, olara zeper ýetirilende ýa-da ýitirilende deň derejelisi bilen çalyşmak ýa-da ulanylyş düzgünleri bilen tassyklanan möçberde bahasyny töletmek borçlary hem bellenilendir.